Бош саҳифа / Замондош / Фазлитдин Баҳриддинов: “Томир жароҳлари ҳам инсон...\nБир дақиқа ҳаловат йўқ. Ўй-хаёллар ҳам доим бошқалар тақдири билан банд. Академик В.Воҳидов номидаги Республика ихтисослашган жарроҳлик марказининг томир жарроҳлиги бўлими мудири Фазлитдин Баҳриддинов ўзининг 65 ёшида шундай ҳаёт тарзида яшайди. У билан учрашувимиз доктор навбатдаги мураккаб операцияни тугатган заҳоти юз берди ва 20 дақиқага яқин давом этди. Бу вақт мобайнида унинг мобиль телефони уч марта жиринглади. Қўнғироқ қилганларнинг барчаси унинг маслаҳатларини олиш истагида бўлган беморлар эди.\n– Операция яхши ўтдими?\n– Тузук. Бемор ўзини яхши ҳис қиляпти. Унинг уйқу артерияси тошмалар билан деярли қопланиб бўлган экан, яхши, вақтида келгани, оз бўлмаса бутунлай ёпилиб қоларди – бу эса қарийб инсульт дегани. Томирлардаги тиқин жуда даҳшатли - инсультлар, инфарктлар,қўл-оёқлар ампутацияси.Замонавий тиббиётнинг энг муҳим ютуқларидан бири шундаки,биз бу томирларни тозалашимиз ва қон айланишини меъёрдаги ҳолатга келтиришимиз мумкин.\nБундай операцияларни бир неча йиллардан бери қилаётганимизга қарамай, бугунгиси алоҳида ҳодиса бўлди. Гап шундаки, бемор кўплаб бошқа касалликлар, жумладан бронхиал нафас сиқишига ҳам дучор бўлган. Бундай ҳолатда умумий наркоз бериш бутунлай таъқиқланган, бу ҳавфли. Яқиндагина бундай беморларни жарроҳлик йўли билан даволашни рад этган эдик. Бу сафар эса операцияни амалга оширишга муваффақ бўлдик. Бунга замонавий технологияларни жорий этаётган анестезиология ва реанимация бўлими мутаҳассисларининг маҳоратлари туфайли эришдик. Аниқроқ айтганда, организмнинг бизга зарур бўлган қисмини оғриқсизлантириш билан, яъни кучли наркотик препаратларсиз, операция қилдик. Икки соатдан кейиноқ бемор ўзини яхши ҳис қилди.\n– Бу операция энг эсда қоларли амалиётлардан бири бўлса керак?\n– Бу қандай қарашга боғлиқ.Агар янги технологияларни ўзлаштириш жиҳатидан бўлса, албатта ҳа. Биз кўп беморларга ёрдам бериш имкониятини яратувчи бебаҳо тажриба олдик. Бироқ, иккинчи томондан қараганда – бу оддий ҳолат. Биз мамлакатнинг асосий, энг йирик жарроҳлик марказида ишлаймиз ва профессионал жиҳатдан доимий равишда ишимизни такомиллаштириб бориш: янги технологияларни ишлаб чиқиш,чет эллик шифокорларнинг энг яхши тажрибаларини тадбиқ этиш, уларни ҳудудий клиникаларга ҳам тақдим этиш – бизнинг асосий мажбуриятимиз ҳисобланади. Мен марказда биринчи бўлиб уриб турган юракни операция қилишимга тўғри келган, мустақиллик йилларида биринчи марта буйракни кўчириб ўтказиш ва бошқа кўплаб мураккаб амалиётларни бажарганман. Умуман олганда, булар замонавий тиббиётнинг меъёрларидир.\n– Ҳар ҳолда сизнинг иш тажрибангизда алоҳида эсда қоларли воқеалар бўлгандир...\n– Албатта. Бу тўқсонинчи йилларнинг бошларида юз берганди. Тез ёрдам машинасида бизнинг марказимизга бўйнидан пичоқ жароҳати олган 23 ёшли йигитни олиб келишди.Ўшанда марказимиз асосчиси Восит Воҳидович ўзи операция қилди ва мени ассистентликка олди. Бу жуда мураккаб, ностандарт операция эди. Уни ўмров остидаги томирнинг жароҳатланган қисмига ўтишнинг қийинлиги янада мураккаблаштирди - жароҳат суяк остида эди.\nАмалиёт жараёнида устознинг тоблари бўлмай қолди... Операция хонасидан чиқаётиб, амалиётни мустақил равишда олиб боришни менга топширдилар. Уни давом эттириш қатор мураккаб қарорлар қабул қилишни талаб этарди. Қон кетишини тўхтатгандан кейин,иккинчи босқичга ўтиш - қўллардаги қон айланишини тиклаш лозим эди...\nУстозим, албатта, бемор тақдиридан жуда ҳавотирланди: «Мураккаб, ностандарт ҳолат ва ёш тажрибасиз жарроҳ». У бемор қўлсиз қолишидан қўрқарди - менинг кичик хатоим шундай оқибатлар келтириб чиқариши мумкин эди. «Эҳтимол гангрена бошланган бўлса керак» – у эртаси куни эрталаб бу беморни кўрикдан ўтказиш учун кетаётганда шу сўзларни айтди. Бироқ у яхши натижани кўриб.... афсусланди. Ўшанда беморни кўрикдан ўтказаётганда унинг чеҳрасини кўрганингизда эди!..\nЎша куниёқ у мени бўлим мудири этиб тайинлаш ҳақида қарор қабул қилди.\nТан олишим керак,Восит Воҳидович менинг жарроҳ бўлишимда муҳим роль ўйнаган. Аҳир мен - Наманган вилоятининг Тўрақўрғон туманида туғилган йигит, мамлакат жарроҳларининг бу етакчи жамоасида ишлашимга у сабаб бўлган.\n– Бу ҳақда батафсилроқ сўзлаб беринг.\n– Ўз профессионал фаолиятимни мен умумий жарроҳликдан бошлаганман. Ўшанда, ўтган юз йилликнинг 80-йилларида мамлакат ҳудудларида томирлар бўйича мутахассислар жуда кам эди.. Ўша вақтларда бу - умуман тиббиётда янги йўналиш эди. Шундай қилиб мен В.Воҳидов номидаги Республика ихтисослашган жарроҳлик марказининг клиник ординатурасига кирдим. Восит Вохидович ҳар ойда биздан имтиҳон олар эди. Мен анатомияни анча яхши билардим, у менга бу фандан доим беш қўярди. Жарроҳ учун эса энг асосийси анатомияни аъло даражада билиш ҳисобланади.\nОрдинатурани тугатгач. устозим менга марказда ишда қолишни таклиф қилди. Ҳозиргача унинг сўзларини эслайман: “тил масаласида, албатта, сенда муаммолар бор, лекин калланг яхши ишлайди, сен билан ишласа бўлади”. Бундай таклифни мен, албатта кутмаган эдим, негаки жонажон Наманган вилоятига қайтишни ва у ерда ишлашни хоҳлагандим. Бунинг устига оилам, кичкина қизчам ҳам у ерда эди, Тошкентда эса уй-жойим ҳам йўқ.\nБироқ, Восит Воҳидович, барибир ўз айтганида туриб олди. Ҳамма нарсада ёрдам бердилар, хатто янги уйдан квартира ҳам беришди. Ўша вақтда марказ ҳодимлари учун эндигина кўп хонадонли уй қурилган бўлиб, менга ана шу уйдан уч хонали квартира ажратишди.\n– Сиз нега айни жарроҳликни танлагандингиз...\n– Яхши савол. Жарроҳликка шунинг учун келгандимки, қўлларим билан нимадир қилишни истардим.\n– Қийинчиликлар чўчитмадими?\n– Аксинча ўзига тортди. Биласизми, халқимиз «кардиожарроҳ», «нейрожарроҳ» деган сўзларни эшитса, дарҳол тўлқинланиб кетади, ҳавас қилади. “томирлар жарроҳи” деган сўз эса деярли ҳеч қачон ҳис-ҳаяон уйғотмайди. Гарчи... Агар муҳимлик тўғрисида гапирадиган бўлсак, бизнинг мутахассислигимиз кардиожарроҳлик ёки нейрожарроҳликдан кам эмас, аҳир айни биз томирлардаги тиқинлар муаммолари, ўлимга олиб келувчи қон кетишлар бўлган ҳолларда томирлар ёрилиб кетишининг олдини олиш билан шуғулланамиз. Томир жарроҳлари ҳам инсон ҳаётини сақлаб қолади. Бу жуда мураккаб йўналиш, негаки, тананинг йирик анатомик қисмларидаги қон таъминоти учун муҳим бўлган йирик томирларни операция қиламиз. Уларда қон жуда катта босим остида оқади. Кейинги вақтларда йирик магистраль томирларни сунъийлари билан алмаштириш бўйича кўп амалиётларни бажаряпмиз.\n– Ҳаётингизда бир неча бор танловларга дуч келдингиз, сиз кардиожарроҳлик ёки урологияга ўтиб кетишингиз мумкин эди. Бироқ барибир томир жарроҳлигида қолавердингиз, нега?\n– Бу жуда оддий, негаки, барча бошқа йўналишларнинг асоси – томир жарроҳлигидир. Юрак - қон томирлар, буйракни кўчириб ўтказиш – яна асосан томирлар билан ишлайсиз. Айни томир жарроҳлигини яхши билганим, менга бошқа йўналишларни осон ўзлаштириш имконини берди. Тегишли соҳаларнинг етакчи клиникаларида малака оширишнинг ўзи кифоя қилди.\nТомир жарроҳлигида шунинг учун қолдимки, бу мен учун асосларнинг асосидир. Бошқа йўналишлар – бу раҳбариятнинг топшириғи – “ёрдам бериш керак”, “бошлаб бериш керак” каби. Вақти келиб бу йўналишларга ёш мутахассислар жалб этилди, мактаблар яратилди.\nМенинг томир жарроҳлиги бўйича ҳам шогирдарим жуда кўп, улар ҳозир республиканинг бошқа йирик марказларида мустақил фаолият олиб боришяпти, ҳудудларда ҳам тарбияланувчиларим оз эмас.\n– Қандай орзуингиз бор?\n– Мен яқин вақтларда мамлакатимизда бир-бирига ўхшаш буйракларни трансплантация қилиш ривожланишини жуда хоҳлардим. Биз 50 дан ортиқ амалиёт ўтказдик, улар бизнинг мутахассисларимиз бу хилдаги операцияларни бажариш ва бемор дардига малҳам беришга тайёр эканлигини кўрсатди. Бироқ, бундай операциялар мунтазам равишда амалга оширилиши учун Қонун керак. Бундай беморлар учун трансплантация ягона имконият. Ҳамма ҳам хорижда даволаниш имкониятига эга эмас. Биз бу одамлар мамлакатимизда малакали муолажа олишларига эришишимиз керак.Аҳир бунинг учун барча шарт-шароитлар етарли.


...мантиқсизлик – Бекмуродов\nЖамият\t20 Октябрь 2020 16:30 10060\nХабарингиз бор, жорий йил 19 октябридан жамоат транспортида турли юқумли мавсумий инфекциялар тарқалишининг олдини олиш ва йўловчилар саломатлигини асраш мақсадида Тошкент шаҳар жамоат транспорти (автобус, метро, йўналишли такси) хизматидан фойдаланганда йўловчиларнинг тиббий ниқоб ва қўлқопда бўлиш тартиби жорий этилди. Республика махсус комиссиясининг ушбу қарори кўплаб эътирозларга сабаб бўлгач, қўлқоплар бепул берилиши айтилди.\nИкки кундирки, Транспорт вазирлиги, Соғлиқни сақлаш вазирлиги ушбу қарорнинг моҳиятини жамоатчиликка тушунтиришга ҳаракат қилади. Аммо, қарор кучга кириб бўлди. Натижаси ҳам кундек равшан. Аниқроғи, натижани метро ва автобус бекатларида сочилиб ётган қўлқоплар мисолида кўриш ҳам мумкин. “Юксалиш” умуммиллий ҳаракати раиси Бобур Бекмуродовнинг фикрича, ушбу қарор билан “Жамоат транспортларида қўлқоп тақишни тарғиб қилиш – мантиқсизлик”. Бу ҳақда Бекмуродов ўзининг Telegram’даги каналида ёзди.\n“Транспорт вазирлиги томонидан жорий этилган Тошкент шаҳар жамоат транспорти (автобус, метро, маршрутка) хизматидан фойдаланганда йўловчиларнинг тиббий қўлқопда бўлиш тартиби жамоатчилик орасида баҳсларга сабаб бўлмоқда”, дейди Бемуродов.\nУ ушбу қарорнинг мантиқийлиги ва ҳуқуқийлиги юзасидан иккита асосий шубҳаси борлигини айтади.\n“Биринчидан, жамоат транспортида қўлқоп тақилиши ҳақида Махсус комиссия қарори ёки бирор юридик ҳужжат йўқ. Транспорт вазирлигининг бундай қарор қабул қилишга ваколати борми? Агар шундай ҳужжат бўлса, уни эълон қилиш керак.\nИккинчидан, Жаҳон соғлиқни сақлаш ташкилоти коронавирус инфекциясидан сақланишда қўлқоп тақиб юришни самарасиз, деб топган. Жумладан ЖССТ сайтида COVID-19 бўйича савол-жавоблар билан бирга, маълум бир тавсиялар ҳам бериб борилади. Айнан қўлқоп тақиш борасида қуйидаги тавсия мавжуд:\nҚўлқоп тақиш самарали эмас. Қўлқопларда вирус тўпланади ва инсон агарда қўлқоп тақилган қўл билан юзга теккизилса, кўз ёки оғиз орқали вирус юқиши мумкин. Қўлларни мунтазам ювиш ёки спирт воситасида артиб туриш самаралироқ.\nҚўлқоплар текинга тарқатилгани билан, унларни ҳарид қилиш харажатлари охир-оқибат солиқ тўловчиларнинг ҳисобидан амалга оширилади”, дейди Бекмуродов.\n“Юксалиш” умуммиллий ҳаракати раиси сўзи сўнгида Транспорт вазирлиги ушбу тартибни бекор қилиши ва бунинг ўрнига, фуқаролар билан маслаҳатлашиб, бошқа (қўлни дезинфекция қилиш учун диспенсерларни ўрнатиш каби) ҳимоя усулларини таклиф қилиши кераклигини айтади.\nЭслатиб ўтамиз, кеча, 19 октябрь куни Транспорт вазирлиги Матбуот котиби Наврўз Ашурматов QALAMPIR.UZ орқали чиқиш қилиб, ушбу қарорнинг қабул қилиниши билан боғлиқ сабабларга тўхталган эди.\n03 Июль 12:03 70894\n04 Июль 13:26 66584\n03 Июль 14:19 46645\n04 Июль 16:52 39387\n05 Июль 20:00 39214


Ўзбек вектори Қозоғистон ташқи сиёсатида ўз устуворлигини сақлаб қолмоқда\n14:57 / 02.03.2017\nБугунги кунда Ўзбекистон ва Қозоғистон ўртасидаги мулоқот икки мамлакат манфаатларига ҳам мос келади. Бундай лейтмотив икки мамлакат етакчилари ва ҳукуматлари ўртасидаги турли муносабатларни шакллантирди.\nЎзбекистон Президенти Ш.Мирзиёев 2016 йилнинг 23 декабрида Қозоғистон ТИВ раҳбари Е.Идрисов (у 28 декабрь куни бошқа лавозимга, Қозоғистоннинг Буюк Британия ва Шимолий Ирландиядаги элчиси лавозимига ўтказилган - таҳр.) билан икки мамлакат хавфсизлиги ҳамда изчил тараққиёти ҳақида суҳбатлашганди.\nТомонлар савдо-иқтисодий, инвестиция ва транспорт-коммуникация соҳаларидаги ғоялари билан бўлишишди. Улар Ўзбекистон ва Қозоғистоннинг минтақадаги кўзга кўринган ҳамкорлар эканини тан олган ҳолда, ўз муносабатларини янада кенгайтиришга доим тайёр эканликларини билдиришди. Улар ўз муносабатларини ривожлантириш учун икки томон ҳукуматлари ва иқтисодий субъектлари томонидан анчадан бери режалаштирилган ишларни амалга оширишга келишиб олишди.\nФевраль ойи ўзбек-қозоқ ҳамкорлигини кенгайтириш ойлиги бўлди десак янглишмаймиз.\nБундан ташқари, 15 декабрь куни Ўзбекистон Республикаси Президенти Ш.Мирзиёев Қозоғистон Президенти Н.Назарбоев билан телефонда суҳбатлашди. 14 декабрда ўзбек-қозоқ ҳамкорлигининг ҳуқуқий базасига доир конференция бўлиб ўтди. 13 декабрда Қозоғистон элчихонасида “Жаҳон иқтисодий тенденция даврида Қозоғистон ва Ўзбекистон ҳамкорлигининг янги имкониятлари” мавзусидаги анжумани ўтказилди. 9 декабрда икки мамлакат ишчи гуруҳлари ўртасида Ўзбекистон ва Қозоғистон ирригация тизимини кенгайтиришга бағишланган учрашув бўлиб ўтди. Икки мамлакат етакчилари сиёсий тизим, савдо-иқтисодий ва маданий-гуманитар соҳалардаги ўзбек-қозоқ муносабатларини кенгайтиришга доир ғоялари билан бўлишишди.\nМамлакатлар етакчилари ўзаро муносабатлардаги конфидециал ва очиқ мулоқотни давом эттириш борасидаги қатъий истакларини билдиришди. Қозоғистоннинг Ўзбекистондаги элчиси Эрик Ўтамбоев шундай дейди: “Ўзбек вектори Қозоғистон ташқи сиёсатида ўз устуворлигини сақлаб келмоқда”. Марказий Осиёда кўп соҳаларда барқарор ривожланиш Ўзбекистон билан алоқаларга боғлиқ.\nИкки мамлакат етакчиси халқаро ва минтақавий сиёсатдаги муаммоларни муҳокама қилишди. Шу ўринда Ўзбекистон ва Қозоғистон минг йиллардан буён тил, маданият, дин ва бошқа жиҳатилардан бир-бирига боғлиқ халқлар эканини ёдда тутиш лозим. Бизнинг мақсадимиз бир: халқларимизнинг турмушини яхшилаш. Шу боис ҳам икки мамлакат етакчилари барча соҳаларда ҳамкорликни йўлга қўйишган.\nБугунги кунда Қозоғистоннинг тараққиёт йўли Ўзбекистон ҳудуди билан ҳам боғлиқ. Статистик маълумотларга кўра, Ўзбекистонда миллионга яқин қозоқ миллати вакиллари яшайди, уларнинг аксарияти Қорақалпоғистон Республикаси, Тошкент, Навоий, Жиззах, Сирдарё, Бухоро ва Хоразм вилоятларига тўғри келади. Уларни маданий-маънавий қўллаб-қувватлаш мақсадида минтақаларда 30 миллий марказ хизмат кўрсатган.\nЎзбекистоннинг баъзи ҳудудларида қозоқ тилида таълим бериш йўлга қўйилган. Тошкент давлат педагогика университетида “М.Авезов хонаси” мавжуд.\nШубҳасиз, бундай муносабатлар бу икки мамлакатнинг ривожи учун хизмат қилади. Албатта, биз географик жиҳатдан бекорга қардош халқ эмасмиз, бизнинг тарихларимиз ҳам ўхшаш. Бундан кейин ҳам шундай бўлади, чунки бу ўзбек-қозоқ халқларининг манфаати йўлида хизмат қилади.\nҚозоғистон Ўзбекистон Шавкат Мирзиёев Ерлан Идрисов


Гинеколог маслаҳати: Жинсий аъ...\nSaytga a'zo bo'lish\nXAMMASI SEKS VIDEO VA RASMLAR\nTasodifiy maqola: xayotiy voqea\nXayoti voqia: Xurmatli mutabar insonlar yigitlar qizlar bu voqia ayn Davomi...\nO`qildi: (636) Muallif: JEMS_BOND\nГинеколог маслаҳати: Жинсий аъзолар гигиенасида аёллар учун муҳим қоид\nГинеколог маслаҳати: Жинсий аъзолар гигиенасида аёллар учун муҳим қоидалар\nТозалик — саломатлик гарови. Барчамизга маълумки, инсон териси ва шиллиқ қаватлар организмни хавфли инфекциялар ҳамда касаллик туғдирувчи бактериялардан ҳимоя қилади.\nЖинсий аъзолардаги шиллиқ қават ҳам жинсий аъзоларни касалланишдан асрайди. Жинсий аъзолар гигиенаси ҳақида гапирганда, аксарият аёллар унинг талаблари ва кўрсатмаларидан кўп ҳам бохабар эмасликлари сезилади.\nСоғлом турмуш тарзини режалаштирган ҳар бир аёл жинсий аъзоларни доимо тўғри парваришлаш ва озода сақлашни билиши фойдадан холи бўлмайди.\nТуғурукдан кейин қоринни йўқотишни истасангиз…\n«Туғурукдан кейин қорин осилиб қолмасилиги учун нима қилишим керак?»\n— Туққан аёл териси максимал даражада чўзилади ва маълум вақтгача ўз ҳолатига қайтиши қийин кечади. Туғуруқдан кейин қорин осилиб қолмаслиги учун уни катта ҳажмли дока ёки чойшаб ёрдамида тортиб боғлаш тавсия этилади. Фақат бу муолажани туғурукдан сўнг эртасига амалга ошириш лозим.Туққандан 5-6 ой ўтиб қоринни боғлашнинг фойдаси йўқ.\nАёл жинсий аъзолари, қин ички қавати 90 фоиз фойдали лакто бактериялардан иборат кислотали муҳит бўлиб, бу муҳит ҳар қандай бактериями емириш, кучсизлантириш хусусиятига эга.\nАксарият аёллар бундан бехабарликлари учунми, жинсий аъзолар тозалигида, асосан, оддийгина совундан фойдаланишади. Ўз навбатида, оддий совундан жинсий аъзолар парваришида фойдаланиш умуман нотўғридир. Негаки унинг таркибида ишқор мавжуд бўлиб, қин девори таъсирланишига олиб келади. Бу эса қин ичида кислотали муҳитнинг камайиши ва зарарли бактерияларнинг кўпайишига олиб келади.\nХусусан, қин шиллиқ қаватида лактобактерияларнинг камайиши қин дисбактериозига сабаб бўлиши мумкин. Шунинг учун ҳам жинсий аъзоларни парваришлашда, оддий кундаликда ишлатиладиган совунлардан эмас, махсус таркибида лактобактерия сақповчи воситалардан фойдаланган маъқул.\nИнсон ўз танасини тоза сақлашда, истаса, ҳар куни ёки кун ора чўмильиши мумкин.\nЖинсий аъзолар гигиенасида кунига неча марта ювинган маъқул?\nМутахассисларнинг фикрига кўра, жинсий аъзоларни парваришлашда кунига икки марта, илиқ иссиқ сувда ювиниш тавсия этилади. Орқа чиқарув йўли гигиенасида махсус ювувчи воситалардан фойдаланиш тавсия қилинмайди.\nНегаки улар таркиби бундай «жиддий» аъзолар учун жуда «юмшоқлик» қилади. Соҳани микроблардан тозалашда (дезинфекция), ишқорли совунлардан фойдаланган маъқул. Сочиқлардан фойдаланишда ҳам эътиборни бўлиш фойдадан холи бўлмайди.\nНозик соҳалар учун сочиқлар ҳам тоза, юмшоқ ва энг асосийси, шахсий бўлмоғи зарур. Аёлнинг ой кунларида ванна қабул қилиш, сув ҳавзаларид чўмильиш тавсия этилмайди. Бу кунларда жинсий яқинликдан ҳам йироқ бўлиш лозим. Ҳайз кунларида ишлатилувчи тагликларни ҳам суткасига 4 -5 марта алмаштириб\nO'qilgan: 19623 marta\nJoylandi: [24.07.2008 / 19:34]\nJava kitobini yuklash\n« Qizlar va Yigitlar uchun maslaxatlar\n« В библиотеку\nDo`stlaringiz bilan ulashing\nSEKS TANISHUV PORTAL KIRING\nOnline: 47 (9/38)\nSAYT FAQAT +18 YOSHGA TO`LGAN VA UNDAN KATTALAT UCHUN!!!\nСАЙТ ТОЛЬКО ДЛЯ +18 ЛЕТ ЛЮДЕЙ\nSITE ONLY FOR +18 YEARS PEOPLE


Kutubxona - Tohir Malik. Puldan olsinlar marhabo! (hajviya) / Kiril\nSiz shu sahifadasiz: Tohir Malik. Puldan olsinlar marhabo! (hajviya) / Kiril\nАсар номи Пулдан олсинлар, марҳабо! (ҳажвия)\nПулдан олсинлар, марҳабо! (ҳажвия)\nСариқ чақага арзимайдиган ҳангома\nБиз яшаётган сайёрада элнинг оғзига элак тутиб бўлмайди. Пулдан гап очилгудай бўлса, маҳмадоналардан бири Шветсария банки яхши дейди, бошқа бирови Лондонники дейдими-эй... Ким Йўққулободга бориб келибди, бу сафсаталарни балчиққа улоқтириб ташлаши аниқ. Шветсария банкасини мақтайдиганни суриштириб келсанг, ўзининг ёнидан тўрт танга чиқмайди-ю орзу умиди осмонча бор. Худо унга беш-ўн доллар берса-ю югуриб бориб пулини ўша Шветсария банкасига қўйиб келса-да, ўша пули болалаб ётаверса, кўпайиб кетаверса. Э, орзу-умидингга пашша қўнгур, банка деганлари туғруқхона эмас, деб юборгинг келади. Хўп, майли, дейлик, банка пулнинг туғруғхонаси. Сенинг пулинг ҳомиладор-у, банкага тушиши билан туғиб беради. Шунақами? Вой, ўша иккиқат пулингдан айланай, аммо туғадиган пайтида Худо кўрсатмасин-у лекин бола оёғи билан келиб қолса, ёинки қон босими ошиб кетиб битта томирчаси узилиб кетса, тамомми? Иккиқат пул ҳам асфаласофилинга жўнаворадими? Шунақа бўлгандан кейин узоқни орзу қилмаган ҳам дуруст. Узоқдаги буғдойдан яқиндаги сомон яхши деб бекорга айтишмагандир. Мен Швейтсария банкаси қанақалигини билмайман-у аммо-лекин одамга холис хизмат қилмасов. Ўзинг икки танга оладиган бўлсанг ҳам югуриб борарсан, бировга бир танга ҳадя қиламан, десанг ҳам оворагарчилик. Шунақа бўлганидан кейин мен айланиб ҳам, ўргилиб ҳам ўзим гувоҳ бўлиб келган Йўққулобод банкаси зўр, дейман. Йўққулободда донғи кетган тадбиркорларни шу банка ёрлақамаса, ким қўллаб-қувватлайди?\nБилиб келганларимни шошилмасдан айтайми? Тадбиркор деганлари иш юритаман, деб қарз сўрадими? Банк бердими? Ҳа, энди озгина оворагарчилигни айтиб, гина кудурат қилиш бу - номарднинг иши. Озгина ҳадя берган бўлса бергандир, энди шуни миннат қилиб, байроқ қилиши керакми? Бу Йўққулобод учун иснод эмасми! Банкдагилар ҳам ҳадяни олиб, қўл қовуштириб туришгани йўқ, қайтарадиган фоизини пича камайтириб беришди, барака топгурлар. Хўш, озгинагина ҳадя ҳисобига ким ўша Шветсарияда бир ишни пишита олади? Гаров ўйнайман, агар сиз пишитиб кела олсангиз, мени нақ истаган банкангизнинг пештоқига осиб қўя қолинг.\nЙўққулободдаги корхона, Худога шукур, ишлаб турибди. Пул банкага тушиб турибди. Банкага тушган пул ишлаб турибди. Аммо тадбиркор бориб, овораи сарсон бўлмайди. Мана, шу кичкина шаҳарчага футбол командаси керакми? Керак! Командага пул керакми? Керак! Пулни ким беради? Тадбиркорга ўхшаган ҳотами тойларда! Аммо банкага бориб, футбол командасига бунча пул ўтказинг, деб ялиниб юрмайди. Қалбидан ўтганини банканинг ўзи сезиб, керагича пулни ўзи ўтказиб юбораверади. Тўғри, кечаги ойга пул олишмабди. Тадбиркор ажабланиб суриштирса, ўтган йили кузда бу футбол командаси тарқаб кетган экан. Бу ҳам бир тақдир-да! Эшитишича, бу томонларга зўр бир театру келиб томоша кўрсатар экан. Шунга ҳам пул ўтказиш керакми? Керак. Лекин тадбиркорнинг ўзи бориши сира шарт эмас. Пул аллақачон ҳисобидан олинган. Агар ўша театру тарқаб кетмаса бирон йил келиб томоша кўрсатиб кетар? Бу ҳам бир савоб иш-да. Энди савобнинг хўрози олдинда турибди. Яқинда Йўққулободда бир миллионинчи эшакнинг туғилиши муносабати билан катта байрам бўлар экан, тадбиркор номардми-ки, четда турса?! Банкага раҳмат, уни «пуф сассиқ», деб четлатмай, ҳисобидан беш-ўн танга бўлса ҳам айириб олибди. Лекин йўққулободликлар орасида ҳам ношукурлари бор экан. «Банка нимага маошга пул бермайди?»-деб нолийдиганлари ҳам учраб тураркан. Шунақаларга қараб: «Э, нодон, сабр қил, савоб ишлар қилиб олинсин , кейин бу ёғи таралла бедод-да!»-деб юборгинг келади.\n"http://www.kutubxona.com/wiki/index.php?title=Tohir_Malik._Puldan_olsinlar_marhabo!_(hajviya)_/_Kiril&oldid=6715" dan olindi


Вафот этган сана: 2 sentyabr 2018 йил\nСуйима Ғаниева - бу нафақат Ўзбекистоннинг илмий доираларида, балки Россия, Туркия, Эрон, Тожикистон, Озарбайжон каби таниқли машҳур шарқшунос олим. Эрта болалигиданоқ, тўрт-беш йил аввал Суйима қўшиқ ва шеърлардан сўзларни ёзиб, уларни эслаб қолишга ҳаракат қилди. Ажабланарли, ҳатто баъзан ҳайратга тушган ота-оналар, Суйима мустақил равишда классика асарлари, айниқса Алишер Навоийнинг асарларини мураккаб безатишни аниқ билиб олишни ўрганди.\nЙиллар ўтиб кетди. Болалик ғайрати аста-секин ижодкорлик билан шуғулланиш истагига айланди. 7-синф охири тугагандан сўнг Суйима Ўзбекистон Республикаси Миллий университетининг тайёргарлик кафедрасига кириб, тугатиб, айни пайтда ўрта маълумотга эга бўлди. 1947 йилда билимга ва жуда яхши ўрганишга бўлган эҳтиром учун у имтиҳонсиз муайян университетда Шарқшунослик факултетига ўқишга кирди. Бироқ, бу эрда ҳам ўзбек адабиётининг тарихи ўрганилмади. Университетдаги ўқитувчилари, Суйимаъдан махсус совғани билиб, Навоий асарлари ҳақида чуқур билимга эга бўлиб, Санкт-Петербургдаги Адабиёт институтига киришни тавсия қилдилар.\nБу, эҳтимол, ота-онаси, Навоий каби, ҳамма томонидан яхши кўришни орзу қилганлиги. Фақат меҳнацевар, меҳнацевар иш, ўз ишига бўлган муҳаббат инсонни шундай баландликка кўтариши мумкин, ҳатто унинг ҳаёти даврида ҳам унинг исмининг бошқалар оғзида даҳолар билан боғлиқ бўлиши мумкин. Суйима Ғаниева мамлакатимизда Алишер Навоий номи билан аталган шахслардан. Бугун у нафақат буюк шоирнинг ҳаёти ва ижодини билувчи эмас. Унинг раҳбарлигида Навоийнинг тўққиз, ўн этти, ўн тўққиз, йигирма жилдли нашрлари чоп этилди. Унинг кўп йиллик фаолияти, илм-фан ва адабиёт ривожига алоҳида ҳисса қўшганлиги давлат томонидан юксак баҳоланди. 1999 йилда Суйим Ғаниева "Ел-юрт хизмати" ордени, 2008 йилда - "Буюк хизматлари учун" ордени билан тақдирланди.\nСуйима Ғаниева йигирмадан ортиқ китоб, тўрт юзлаб илмий мақолалар муаллифи. Яқинда Навоийнинг ҳаёти ва фаолияти тўғрисида монографияси нашр этилади. Тадқиқот жараёнида энг муҳим ва энг қийин ...\n2015 йилда С. Ғаниева "Ўзбекистон Қаҳрамони" унвонига сазовор бўлди.\nУ 2018 йил 2 сентябрда вафот этди.


Меҳнат ва ижтимоий муносабатлар академияси ташкил этилди | NORMA.UZ\nПрезидент томонидан 23.08.2021 йилдаги “Меҳнат ва ижтимоий муносабатлар академиясини ташкил этиш тўғрисида”ги ПҚ-5227-сон қарор имзоланди.\nМеҳнат ва ижтимоий муносабатлар академияси меҳнат ва ижтимоий муносабатлар соҳасида халқаро талаблар ва стандартларга мувофиқ малакали кадрларни тайёрлаш, иқтисодиёт тармоқларининг олий маълумотли мутахассисларга бўлган эҳтиёжларини қондириш, соҳага оид муаммоларни илмий ва амалий жиҳатдан тадқиқ этиш мақсадида ташкил этилди.\nзамонавий инновацион ва илмий-педагогик технологияларни, фан ва техниканинг энг сўнгги ютуқларини қўллаган ҳолда, меҳнат ва ижтимоий муносабатлар соҳасида талаб юқори бўлган касблар, йўналишлар ва мутахассисликлар бўйича малакали кадрларни тайёрлаш;\nўқув-методик адабиётларни яратиш, фундаментал ва илмий-амалий тадқиқотлар олиб бориш;\nянги таълим дастурларини ҳамда ўқитишнинг инновацион шаклларини ишлаб чиқиш ва жорий этиш;\nистиқболли битирувчиларни хорижий олий таълим ташкилотларига ва илмий-тадқиқот марказларига тегишлича бакалавриат, магистратура ҳамда докторантурада ўқишга юбориш;\nАкадемиянинг фаолият йўналишлари бўйича шартнома асосида хизматлар кўрсатиш.\nАкадемия нодавлат таълим ташкилоти ҳисобланади, таълим фаолияти 2022/2023 ўқув йилидан бошланади.\nМеҳнат ва ижтимоий муносабатлар академияси Васийлик кенгашининг таркиби;\nМеҳнат ва ижтимоий муносабатлар академиясини ташкил этиш бўйича ташкилий комиссия таркиби.\nЎзбекистон касаба уюшмалари Федерацияси (муассис) қуйидагилар бўйича мажбуриятларни ўз зиммасига олади:\nАкадемиянинг бино ва иншоотларини қуриш, реконструкция қилиш, капитал таъмирлаш ҳамда жиҳозлаш;\nАкадемияни замонавий лаборатория ускуналари, ўқув ва илмий адабиётлар, мебель, компьютер техникаси билан таъминлаш ҳамда ўқув жараёнига замонавий ахборот-коммуникация технологияларини жорий этиш;\nАкадемияни танлов асосида малакали профессор-ўқитувчилар билан тўлдириш;\nҳар йили 20 нафардан кам бўлмаган, Академияга кириш имтиҳонларида юқори балл тўплаган, "Ижтимоий ҳимоя ягона реестри" ахборот тизимида кам таъминланган оила сифатида рўйхатга олинган оилаларнинг фарзандларини бепул (муассис гранти асосида) ўқишга қабул қилиш.\nҲужжат Қонун ҳужжатлари маълумотлари миллий базасида эълон қилинган ва 23.08.2021 йилдан кучга кирди.


Хурматли томошабинлар, -эшиттиришни бошлади бошловчи,- ўтган йил август ойида Швейцария банкларининг бирида икки ўзбек йигити хибсга олинганидан бери кеча мамлакатимизда яна бир жиноят содир этилди. Женевада Ўзбекистон деган давлатнинг БМТ даги вакилхонасининг ер ости гаражида фуқаро Гулнора Каримовага тегишли бўлган автомашина номаьлум безорилар томонидан шикастланган ва машинага жиддий талофат етказилиб, ойналари синдирилган. Бугунги эшиттиришимиз ушбу воқеа тафсилотларига бағишланган. Эшиттиришимиз давомида томошабинлар фалончи телефонлар орқали ўз саволларини бериб, фикрларини билдиришлари мумкин. Аввал воқеани баьзи тафсилотларини айтиб ўтсак. Биздаги маьлумотларга кўра, Гулнора Каримова Ўзбекистон деган давлатнинг Женевадаги БМТ вакили ҳисобланади. Бошқа маьлумотларга қараганда, ушбу аёл вакилхонада ҳеч қачон кўринмаган, ўтган йилнинг ёзидан бери умуман Швейцарияда бўлмаган. Шикаст етказилган автомашина фуқаронинг шахсий мулки бўлиб, негадур БМТ гаражида сақланар экан ва сақланишга пулни Ўзбекистон Ташқи ишлар Вазирлиги тўлар экан. Биз баьзи масалалаларга аниқлик кирғизиш учун вакилхона табелчисини сухбатга тортамиз. Диққат, у эфирда:\nБошловчи: – Ўзингизни таништиринг, кимсиз, нима билан шуғулланасиз?\nТабелчи аёл: – Менинг исмим Гулсумой, Ўзбекистонни Женевадаги элчихонасида хўжалик ишларини олиб бораман. Фаррош, ошпаз, завхоз хамда табелчиман.\nБошловчи: – Элчихонада ишлайсизми ёки Ўзбекистонни БМТ вакилхонасидами?\nГулсумой: – Элчихонада хам, БМТ вакилхонасида хам, Фонд Форум вакилхонасида хам. Аслида улар хаммаси бир ташкилот, фақат номи бошқа-бошқа.\nБошловчи: – Гулнора Каримова ишга чиқмаслиги ростми?\nГулсумой: – Мен Гулнора Каримовани билмайман, танимайман ва кўрмаганман. Билишимга қарагада, уни кабинетлари кўп. Тошкентда, Москвада, Дубайда ва бошқа ерлардаги кабинетларидан бемалол ишни бошқараверади. Гарвардда ўқиганда. Гибралтарда хам кабинети бор.\nБошловчи: – Нега унинг хусусий машинаси БМТ гаражида Ўзбекистон ҳисобидан сақланади? Машинанинг маркаси қанақа?\nГулсумой: – Мен Гулнорани хам, уни машинасини хам билмайман ва кўрмаганман. Билишимча, машина маркаси “Reinge Rover” , машинани 2011-йили Гулнора-хоним Швейцарияда сотиб олган уйини ховли тўйида унга совға қилишган. Қолган масалани БМТнинг Нью-Йоркдаги вакилимиздан сўранг.\nБошловчи: – Нега Ўзбекистон сайловчилари бу холатлардан ғазабланмайдилар?\nГулсумой: – Бу саволлни Марказий сайлов комиссияси раиси Бўритошдан сўранг.\nБошловчи: – Демак, биз баьзи масалаларни аниқлаш учун хозир Нью-Йорк билан боғланамиз. Диққат, эфирда Ўзбекистоннинг БМТдаги вакили Дилёр Хакимов. Ассалому-алайкум! Ишлар билан чарчамаябсизми?\nДилёр Хакимов: – Ваалайкум ассалом. Хозиргина БМТ раисига ишонч ёрлиқларини топшириб келдим. Ош қилаябман.\nБошловчи: – Нима деб ёзилган ўша ишонч қоғозларида?\nДилёр Хакимов: – Ишонч қоғозларини ўқиганим йўқ. Чунки билсангиз керак, каттамиз ўзидан бошқа ҳеч кимга ишонмайди. Қоғозда қолиб кетади, деб бир нималарни ёзгандурда.\nБошловчи : – Нега элчи жанобларини ўзлари ош қилабдилар? Ошпазлар йўқми?\nДилёр Хакимов: – Бу ерда ош қилишдан бошқа қиладиган ишни ўзи йўқ. Буни устига Тошкентдан ҳақиқий “авангард” гуручини зўрини олиб келганман.\nБошловчи: – Гулнора Каримованинг Женевадаги шикастланган автомашинаси ҳақида фикралингизни билдирсангиз.\nДилёр Хакимов : – Мен Гулнора Крамовани билмайман, кўрмаганман ва танимайман.\nБилишимча, унинг Женевадаги уйи дугонаси Гаянэ Авакяннинг арман амакисининг номига расмийлаштирилган. Уйни Игор Воронцов деган Гулнорани курсдоши қўриқлайди. Машинасини БМТ гаражидаги жойимиз бўш турмасин, деб ушлаб туришади. Бу масалани Воронцовдан сўранг, хаммасини билади.\nБошловчи: – Демак, хурматли телетомошабинлар, биз яна Женевага қайтамиз. Эфирда Гулнора Каримованинг уйини қўриқчиси Игор Воронцов.\nВоронцов : – Мен Гулнора Каримовани билмайман, кўрмаганман ва танимайман. Билишимча уни машинаси БМТ гаражида шикастланган. Эссиэ, зўр машина эди. 120 “штук” туради. Тафсилотларини эса полициядан сўраганингиз маьқул.\nБошловчи: – Хурматли телетомошабинлар, биз Женеванинг Колонья райони ички ишлар бўлими бошлиғи билан боғландик. Ўртоқ начальник! Ҳақиқатда Гулнора Каримованинг машинаси шикастланганми?\nМилиса бошлиғи: – Бизга Гулнора Каримовадан расмий ариза тушгани йуқ. Агар ариза тушса, биз суриштирув ишларини бошлаб юборамиз. Лекин бунинг учун аризачи Швейцарияга келиб, шахсан ариза топшириши керак. Айтмоқчиманки, бизни ҳам унга бир қанча саволларимиз йиғилиб қолган.\nБошловчи: – Хурматли телетомошабинлар. Бизлардаги маьлумотга қараганда Гулнора Каримова хозирги кунда Бирлашган Араб Амирлигида “Гулисан-2” қўшиғига суратга олинаётган клипда Юлдуз Усмонова билан бирга оёқ яланг суратга тушаябди. Демак биз Гулнора Каримовани Швейцарияга келишини кутиб қоламиз. Шунинг билан “Инсон ва қонун” эшиттиришини навбатдаги сонига якун ясаймиз. Гулнора Каримова билан кўришгунча хайр.\nЭшиттириш тафсилотларини М.Мансур етказди. 2013-йил 2-апрел. Женева.\n« Савол-жавоб ASSASSIN. Tarixiy-zamonaviy roman (1) »


Пахтакорлик аёл жасорати » Жиззах вилояти ҳокимлиги расмий ахборот сайти\nЖиззах вилояти ҳокимлиги » Янгиликлар » Пахтакорлик аёл жасорати\nПахтакорлик аёл жасорати\nУлбўсин Пахтакор туманида туғилган.\nОнаси Озода Қўшбоқованинг эслашича эндигина атак-чечакдан ўтган уч ёшлик қизини туман саломатлик марказининг чақирувига асосан навбатдаги эмлаш учун олиб борган. Шундан сўнг турли дори-дармонлар билан чоралар кўрилишига қарамай у уч кун тўхтовсиз иситмалаган. Оқибатда қизалоқнинг бир оёғи ишламай қолган. Умид билан кўплаб шифокорлар кўригидан ўтказилган. Бироқ фойдаси бўлмаган. Бу ҳолатга бир тарафлама қоқшол, деб ташхис қўйилган. Қизалоқ бир оёқ билан ҳаракат қилишга мослашиб, мактаб ёшига етган.\n— Тошкент вилоятидаги махсус мактаб-интернатида бемор болалар ҳам даволаниб, ҳам ўқитилар эди, — дейди Улбўсин Қўшбоқова. — Менинг бир оёғимга протез қўйишди. Биз дарслардан ташқари қўл меҳнатида амалга ошириш мумкин бўлган турли ҳунарлардан бошланғич сабоқ олар эдик. Аввал қоғоз сўнгра турли матолардан ўз қўлларим билан ясаган шакллар менга чексиз қувонч бағишлар эди. Шуни алоҳида айтишим керакки (опанинг кўзларини маҳзунлик эгаллади), йиллар ўтгани сари маънан етук масканда тарбия олганимга иқрор бўламан. У ерда жисмоний имкониятлари чекланган болалар ўқир эди. Ҳеч ким бир-бирини ҳақорат қилмас, аксинча бир-бирларига эҳтиёткор ва олийжаноблик билан муомалада бўлишар эди.\nМактабни тамомлаганимдан сўнг асосий вақтим жисман соғлом одамлар орасида ўтадиган бўлди. Бироқ уларнинг бир-бирига нисбатан қўполликлари, оқибатсизлиги, андишасизлиги мени ҳайрон қолдирар эди. Ҳатто “чўлоқ” деган камситишларни эшита бошладим. Лекин ҳеч қачон хафа бўлмадим. Аксинча уларга жуда ачинар эдим. Менинг нуқсоним жисмоний, улар эса кўнгли чиркин, маънан мажруҳ, руҳан беҳаловат инсонлар. Шунинг учун ҳозирги аҳволимга тангримга беҳисоб шукурлар айтиб яшайман.\n— Катта қизим Одина 11 ёшда, — дейди опанинг турмуш ўртоғи Набижон Калонов. У расм чизишни жуда яхши кўради. Вилоят тадбирларида кўргазмалари ташкил этилган. Кичик қизим Зебо 9 ёшда. Спортнинг дзюдо тури билан шуғулланади. Вилоятимиз шаънини ҳимоя қилиб 3 та бронза, 2 та кумуш, 1 та олтин медални қўлга киритган. Фарзандларимизнинг ютуқларида онасининг ҳар ишда моҳир эканлиги катта аҳамиятга эга. Қизларнинг ҳеч бир қизиқишларини эътиборсиз қолдирмайди. Неки қилса, ҳафсала билан қилишни уқтиради.\nИродаси мустаҳкам қаҳрамонимиз ҳаракат қилишдан бир зум тўхтаб қолмади. Устози Хурсаной Маматқуловадан чеварлик сабоқларини олди. Гоҳ тўқиш, гоҳ тикиш ишларини мукаммал ўрганди. Якка тартибдаги тадбиркор сифатида рўйхатдан ўтиб, ўз хонадонида кийим-кечаклар учун буюртмалар олди. 15 йилдирки шу иш билан шуғулланиб келмоқда. 10 га яқин шогирд тайёрлади. Учинчи гуруҳ ногирониман, деб бир иш билан чекланиб қолмади. Якка тартибдаги тадбиркор бўлиш билан бирга 2017 йилда Жиззах шаҳридаги иккиламчи қора металл корхонасида уй касаначиси вазифасига ишга ўтди. Ўзининг намунали ҳулқи, куюнчаклиги билан тезда жамоанинг ҳурматига сазовор бўлди.\n— Улбўсин опани меҳрибон онамдек яхши кўраман, — дейди шогирди Сарвиноз Соатова. — Устознинг хушфеъллиги, меҳнаткашлиги, айниқса маъноли маслаҳатларидан нафақат чеварликни, балки инсонийлик фазилатларини ўрганаяпман. Матога шакл бериш жараёнида мижознинг кўнглини ҳисобга олиш, уни мамнун қила олиш учун жуда зийрак бўлиш кераклигини доим таъкидлайдилар. Бир иш орасида китоб мутолаа қилишга ҳам вақт ажратадилар.\nТиниб-тинчимас қаҳрамонимиз яқин кунларда машина олишни ният қилиб, ҳайдовчиликдан ҳам таҳсил олишни истади. Бироқ ўқув марказлари унинг бир оёғи ишламаганлиги сабабли машина миниши мумкин эмаслигини айтишди. Ўрганиш учун рухсат беришларини сўраб, бормаган жойи, кирмаган эшиги қолмади. Чин дилдан истаб, уринаётган аёлга қандай жавоб беришни билмай, мутахассисларнинг боши қотиб турган вақтда опа бир оёқ вазифасини бажариш учун махсус газ педаль ясатганлигини айтди. У орқали қўли билан бошқара олиши мумкинлигини исботлаб берди. Бундай ҳолатга биринчи бор гувоҳ бўлган мутахассисларнинг кўнишдан бошқа иложи қолмади. Дунёда иложи йўқ нарсанинг ўзи йўқ, деган шиор билан яшовчи опахон имтиҳонлардан муваффақиятли ўтиб, жорий йил 29 июль куни ҳайдовчилик гувоҳномасини қўлга киритди.\nИбрат олса арзигулик ҳаёт тарзи бор унинг. Президентимиз фармонига кўра мустақиллигимизнинг 28 йиллиги арафасида “Жасорат” медали билан тақдирланган Улбўсин Қўшбоқованинг янги жасоратларига тилакдошмиз.\n50 йиллик дийдор


Ўзбекистон Каримов қурилишига қарши бўлган ГЭСдан электр сотиб олади | Qalampir.uz\nЎзбекистон Каримов қурилишига қарши бўлган ГЭСдан электр сотиб олади\nЖамият\t02 Июнь 15:50 14628\nЎзбекистон Тожикистон билан ёзда “Роғун” гидроэлектр станциясида ишлаб чиқариладиган электр энергиясини сотиб олиш режалари бўйича меморандумни имзолади. Бу ҳақда Ўзбекистон Энергетика вазирлиги Матбуот хизмати хабар берди.\nТожикистон томонининг маълум қилишича, “Роғун” ГЭСнинг барча агрегатларини босқичма-босқич ишга тушириш жараёни давом этмоқда.\nЭлектр энергиясини етказиб бериш шартлари, режимлари, ҳажмлари ва тарифлари жорий йил охиригача имзоланиши режалаштирилган электр энергиясини харид қилиш бўйича алоҳида шартнома доирасида кўриб чиқилади. Шартнома эса 10 йил муддатга тузилади.\nМаълумот ўрнида, “Роғун” ГЭСининг тўғонини қуриш 1976 йилда бошланган, аммо Совет Иттифоқи парчаланганидан кейин тўхтатилган. 1991 йилдан кейин Ўзбекистоннинг Биринчи Президенти Ислом Каримов ҳам “Роғун” ГЭС қурилишига қарши чиққан. У сейсмик жиҳатдан хавфли ҳудудда дунёдаги энг баланд тўғон пайдо бўлишидан хавотир билдирган.\nЎттиз йил давомида эса тўғонда фақат дастлабки қурилиш ишлари олиб борилган. Унинг мунозарали ҳолати ҳамда Жаҳон банки ҳисоботлари кечиккани сабабли қурилиш 2012 йил август ойида тўхтатилган. Лойиҳа Тожикистон ҳукумати томонидан 2017 йилда қайта бошланган. Электр станциясининг биринчи энергия блоки 2018 йил ноябрь ойида ишга туширилган.\nВахш дарёсидаги станциялар каскадида жойлашган “Роғун” ГЭС ҳар бири 600 МВт қувватга эга олтита блокга эга. Умумий қуввати 3600 МВт (17 миллиард кВт/соатдан ортиқ) тенг ва 335 м баландликда қурилаётган “Роғун” дунёдаги энг баланд тош тўғон ҳисобланади.\n04 Июль 13:26 60432\n03 Июль 09:53 35681


Эксперт минбари. Иқтисодиёт, сиёсат, маданият ва дин. Туркиянинг Африкадаги ҳаракатлари ҳақида - Bugun.uz\nЭксперт минбари. Иқтисодиёт, сиёсат, маданият ва дин. Туркиянинг Африкадаги ҳаракатлари ҳақида\n19:01 | 15-12-2021\n2021 йил 17–18 декабрь кунлари Туркиянинг Истанбул шаҳри Африка давлат ва ҳукумат раҳбарлари иштирокидаги учинчи саммитга мезбонлик қилади (аввалги иккитаси 2008 йилда Истанбулда ва 2014 йилда Экваториал Гвинея пойтахти Малабо шаҳрида бўлиб ўтган). COVID-19 пандемияси туфайли қайта-қайта қолдирилиб келаётган жорий тадбир олдидан 21–22 октябрь кунлари Истанбулда ҳам ишчи-форум бўлиб ўтди ва октябрь ойи ўрталарида Туркия президенти Ражаб Тоййиб Эрдўғон томонидан Африканинг учта давлатида — Нигерия, Ангола ва Тогода тўрт кунлик турне ташкил этилди. «Эксперт минбари» рукнининг бугунги меҳмони россиялик антрополог, Африка бўйича эксперт Алексей Целунов Туркиянинг Африкадаги ҳаракатлари ва мақсадлари ҳақида ҳикоя қилади.\nАгар минерал ресурсларга бой Қора Африканинг иккита йирик (номинал ЯИМ бўйича) иқтисодиётга эга давлати — Нигерия ва Анголага қизиқиш тушунарли бўлса, 2021 йил баҳор–ёз ойларида ишбилармонлик учрашувлари ўтказилган Тогога ташриф айниқса муҳим воқеа бўлди. Дарҳақиқат, халқаро оммавий ахборот воситаларининг эътиборини камдан-кам ўзига тортадиган Того Республикаси Туркиянинг Ғарбий Африкадаги дипломатик алоқалар тармоғидаги сўнгги «заиф бўғини» эди. Бироқ Ғарбий Африка қирғоғи учун энг муҳим бўлган Ломе денгиз портининг эгаси бўлган бу кичик мамлакат Адетикопе иқтисодий зонасида тезкор рақамли трансформация ва саноат ишлаб чиқаришини яратиш билан бирга юқори иқтисодий ўсишни бошдан кечирмоқда, шу сабабли, Туркия учун уни «ўтказиб юбориш» уят бўлади.\nПрезидент Эрдўғон ҳукумат раҳбари бўлган даври билан биргаликда Африкадаги жами 30 давлатга 46 марта ташриф буюрган. Буларнинг барчаси расмий протокол учрашувлари ва хушомадлик ташрифлари эмас. Эрдўғон ҳар бир сафарида таниқли саноатчилар ва инвесторларни ўзи билан олиб борди. “Эрдўғон даври» бошланишидан олдин ҳам кенгайишнинг илк яратувчиси ва ташаббускорларидан бири — 1997–2002 йилларда Туркиянинг либерал ташқи ишлар вазири бўлган Исмоил Жем 1998 йилда қитъа билан иқтисодий алоқаларни кенгайтириш учун Африка Эйлем Плани (Африка Ҳаракат режаси) дастурини ишлаб чиққан ва тақдим этган. Лекин айнан 2002 йилда Туркияда «Адолат ва тараққиёт партияси»нинг ҳокимиятга келиши ва айниқса 2005 йилнинг «Африка йили» деб эълон қилиниши билан Туркия «Африка треки» устида фаолроқ ишлай бошлади. Унда у бир қатор Африка мамлакатларида маданий, гуманитар, иқтисодий ва ҳарбий лойиҳаларни изчил амалга оширди ҳамда янги савдо бозорларини ўз олдига мақсад қилиб олди.\nҲозирда бу соҳада асосий ролни Туркия Ташқи ишлар вазирлиги қошидаги Африканинг жанубий Саҳара департаменти бош директори, Шарль де Голль лицейи (Анқара) битирувчиси Франция, Марокаш, Гвинея ва Украинада тажрибага эга Нур Сагмон ўйнамоқда. Охирги мамлакатда у 2015 йилда, Эбола эпидемияси ўртасида ишлаган ва 2021 йилда ҳарбийлар томонидан ағдарилган президент Альфа Конде ва Туркия ўртасида алоҳида муносабатлар ўрнатилишига эришган. Биринчи хоним Эмине Эрдўғон ҳам ниҳоятда фаол. У турмуш ўртоғининг «Африка турнеси» вақти, 2021 йил октябрь ойида Абужада (Нигерия) Юнус Эмре фонди филиалининг очилишида шахсан иштирок этган. Бундан сал аввал у француз, инглиз ва араб тилларига таржима қилинган «Африкадаги саёҳатларим» (Африка сеяҳатлерим) китобини оммага тақдим этди. Унинг нусхалари 2021 йил сентябрь ойида БМТ Бош Ассамблеясида Африка етакчиларининг турмуш ўртоқларига тақдим этилган.\nБажарилган ишларнинг натижалари ўзи ҳақида сўзлайди. Ҳозирда қитъада 43 та дипломатик ваколатхона (2002 йилда 12 та) мавжуд. Шунингдек, 46 та ишбилармонлар кенгаши фаолият кўрсатмоқда; Турк ҳаво йўлларининг 60 та йўналиши очиқ; савдо айланмаси Хитой билан солиштирганда (180 миллиард доллар) кам бўлса-да, 2003 йилдаги 5,4 миллиард доллардан 2020 йилда 25,3 миллиард долларга етди. Африкага жами турк экспортининг 10 фоизи боради.\nТуркия ва турк маҳсулотларининг мавжудлиги турли хил ва жуда кутилмаган соҳаларда сезилади. Агар сиз Камеруннинг китоб дўконларида сайр қилсангиз, Истанбул нашриётларида чоп этилаётган арзон китоб маҳсулотларининг катта ассортиментига кўзингиз тушади. Сенегал расталаридаги ширинликларнинг деярли 90 фоизи, шу жумладан, конфет ва печеньелар Туркиядан импорт қилинади. Ушбу Ғарбий Африка мамлакатининг кундалик ҳаётида қиём билан тўлдирилган машҳур печенье турк тилида бискрем деб номлана бошланди.\nБу ишлар фақатгина китоблар, журналлар ёки печеньелар билан чекланиб қолмайди. Сенегалнинг ўзида Туркиянинг FKS ун ишлаб чиқариш компанияси ун, ҳайвонлар ва паррандалар учун ем ишлаб чиқаришда етакчи ҳисобланади. Жазоир каби Шимолий Африканинг муҳим давлатида турк компаниялари энг йирик иш берувчилар (2020 йилда 800 та корхонада 28 минг киши) ва унинг иқтисодиётига энг йирик сармоя киритувчилар (2020 йилда 3,5 миллиард доллар) ҳисобланади. Эфиопияда 20 минг ходимга эга 225 турк фирмаси (тўқимачилик, пойабзал, озиқ-овқат саноати ва бошқалар) мавжуд.\nKarpowership’нинг сузувчи электр станциялари Гвинея-Бисауни 100 фоизгача ва Серра-Леонени 80 фоизгача электр энергияси билан таъминлайди. Айнан Африкада — Сомалида — Туркиянинг хориждаги энг йирик ҳарбий базаси (Пойтахти Могадишода) жойлашган.\nЯқинда Гамбия пойтахти Банжулда 22-офис очган Туркия ҳамкорлик ва мувофиқлаштириш агентлиги (TIKA) Африкада фаол ишламоқда (унинг раҳбари Сердар Чамнинг сўзларига кўра, агентлик молиявий ёрдамининг учдан бир қисми Африкага тўғри келади), Юнус Эмре маданият фонди (жами саккиз вакиллик), Гуленчилик лицейларини фаол равишда «сиқиб чиқараётган» ва ҳозирда жами 17,5 минг африкаликка таълим бераётган “Маариф” Туркия давлат таълим жамғармаси ва Туркия Дин ишлари бошқармаси (Диянет) масжидлар қурилишида фаол иштирок этмоқда. Хусусан, Гананинг пойтахти Аккра шаҳрида Истанбулдаги машҳур кўк масжид архитектурасини такрорловчи, Ғарбий Африкадаги энг йирик масжидлардан бири қурилиши молиялаштирилди.\nШунингдек, фалокатларни бартараф этишга ёрдам берувчи Туркия Фавқулодда вазиятлар бошқармаси (AFAD), Турк Қизил Ярим ой жамияти (Кизилай), DEIK, MUCIAD ва TÜSİAD бизнес бирлашмалари ва бошқа давлат ва хусусий жамғармалар шулар жумласидан. Ниҳоят ва энг муҳими — Африка Иттифоқининг асосий тилларида Африка янгиликлари Anadolu агентлигида мавжуд ва турк сериаллари узоқ вақтдан бери маҳаллий телеканалларда намойиш этилмоқда.\nВа албатта, ҳарбий техника. Эрдўғоннинг сўнгги йиллардаги деярли ҳар бир ташрифида мудофаа ва хавфсизлик соҳасида ҳамкорлик масалалари кўтарилиб келинмоқда. Турк қуроллари, хусусан, Байрактар ТБ2 ва Анка-С ҳужумчи дронлари, шунингдек, зирҳли транспорт воситалари, зирҳли машиналар ва бошқа техникалар анчадан бери ва узоқ вақт давомида харидорлари Африкадан бўлган кўплаб давлатларни қизиқтирган. Туркиянинг учувчисиз учоқларини сотиб олувчилар орасида аллақачон Марокаш, Тунис, Эфиопия бор, Нигер билан эса шартнома якунланиш арафасида. Африканинг ўнлаб юқори мартабали амалдорлари 2021 йил август ойида Истанбулда ҳар йили бўлиб ўтадиган IDEF қуроллари кўргазмасида иштирок этди.\nЭрдўғон 2021 йил октябрь ойида ташриф буюрган уч давлатдан иккитаси (Нигерия ва Того) учун ҳарбий ҳамкорлик устувор йўналиш бўлган. Нигерия «Боко Ҳарам» сектасининг қолдиқларини ютиб юборган шимолий-шарқдаги «Исломий давлат» террорчиларининг, шимолий-ғарбда эса қуролли бандитизм ва жанубда «Биафра» фаолларининг сепаратизм таҳдидларидан азият чекмоқда. Того эса мамлакатнинг шимолий чегараларини безовта қиладиган Саҳелдан жиҳодчиларнинг бостириб киришидан қўрқади. Худди шу жойда, Ломе шаҳрида Эрдўғон Либерия ва Буркина-Фасо президентлари билан учрашиб, терроризмга қарши биргаликда курашиш бўйича келишиб олди.\nТуркия ҳарбий техникаларига юқори даражада машҳурлик Туркиянинг Ливия ҳукумати билан ҳарбий ҳамкорлик шартномаси (2019) муваффақиятли амалга оширилгандан сўнг келди. Туркиянинг ҳарбий ёрдами, шу жумладан, 2020 йилга келиб етказиб берилган қуроллар исёнчи қўмондон Халифа Ҳафтар қўшинларининг Триполига юришини тўхтатди ва Триполида ўтирган бош вазир Фаиз Сарражнинг Миллий келишув ҳукуматини катта даражада сақлаб қолди. Кейинчалик Туркиянинг жанговар дронлари Суриядаги (2020) ва Тоғли Қорабоғдаги (2020) ҳарбий можароларда ўзини яхши намоён этди.\nЭнг муҳими, Туркия Африка давлатларининг қуролли кучларини ривожлантиришнинг энг оммабоп концепциясини таклиф қилди. У биринчи навбатда ички таҳдидларга қарши кураш ва аксилтеррор операцияларида намоён бўлди (бунинг учун зирҳли транспорт воситалари, дронлар, шахсий ҳимоя воситалари: зирҳлар, каскалар, комбинезонлар таклиф қилиниши ва бошқалар).\nТуркия, Африкадаги кўплаб «янги ўйинчилар», масалан, Россия каби ўзини win-win стратегиясининг ташувчиси деб билади. Яъни, Африка давлатлари билан умумий мустамлакачилик ўтмиши ва токсик неоколониал алоқалар билан боғланмаган ва фақат ўзаро манфаатли ҳамкорликка қаратилган мамлакат сифатида ўзини намоён этмоқда. Бундан ташқари, у маълум бир умумий тарихга эга мамлакатдир. Шимолий Африка қирғоқларининг бир қисми — замонавий Ливия, Жазоир, Тунис — номинал жиҳатдан Усмонли империясининг бир қисми бўлганини, катта автономияга эга бўлганини ва кўпинча фақат рамзий ўлпон тўлаш ва султонларнинг маънавий ҳукмронлигини тан олиш билан чегараланганлигини эслаш кифоя.\nБундан ташқари, 16-асрдан бошлаб Ливиянинг Триполи шаҳри орқали Усмонли империяси Ғарбий Судан ва Чад кўли ҳавзасидаги исломийлашган суб-Саҳара қиролликлари ва султонликлари билан алоқа ўрнатди.\nУмуман олганда, Туркия, айниқса Африканинг кенг тарқалган француз тилида сўзлашувчи мамлакатларида Ғарбга қарши ва ҳатто французларга қарши кайфиятда жуда муваффақиятли ўйнамоқда. Туркия ўзининг «юмшоқ кучи»нинг ижобий, мазмунли қисмида эса умумий маданий баcкграунд, Исломни муваффақиятли намоён этмоқда. Шунинг учун асосий қизиқиш Мағриб (Жазоир, Тунис ва Марокаш) ва Африка Шохига қаратилган. Лекин, сўнгги йилларда Туркия Ғарбий Африканинг исломий ёки исломлашган мамлакатлари — Чад, Мали, Мавритания, Нигер ва Сенегал ва бошқаларга қизиқиш билдирмоқда.\nҲамма жойда у нафақат эски (Франция), балки янги (Хитой) кучлари билан ҳам кескин рақобатлашиши ва таклиф қилинган муқобилларнинг жозибадорлигини асослай олиши керак. Туркиянинг soft power соҳасида ташқи сиёсатдаги муваффақиятлари, айниқса, собиқ мустамлакаларини ўзининг устувор манфаатлари зонаси деб биладиган, аммо Совуқ уруш тугаганидан кейин эрозияга ва маҳаллий фуқаролик жамияти, айниқса сиёсийлашган ёшлар кескин танқидга учраган Францияда жуда оғриқли. Туркия, хусусан, «муқаддаслар муқаддаси» бўлган “Франсафрик” – Габон ва Кот-д’Ивуарга қизиқиш билдирмоқда. Шунинг учун Франция Президенти Эммануэл Макрон 2020 йилги катта интервьюсида Туркия ва унинг Африка экспансияси ҳақида кескин гапирди.\nЛекин… катта “лекини” ҳам бор. Туркиянинг ўзида юзага келган ноқулай тенденциялар — репрессияларнинг кучайиши, суд-ҳуқуқ ва банк тизимларининг мустақиллигини йўқотиши, Шарқий Ўрта Ер денгизида мамлакатнинг халқаро изоляцияси ва Ғарб давлатлари, хусусан, Франция билан муносабатларнинг кескинлашиши — буларнинг барчаси Туркияни ташқи муносабатларда ички ва ташқи қонунийлик инқирозини бошдан кечираётган автократик режимлар билан яқинлашишга ундайди. Бунга энг характерли мисол — Судан раҳбари Умар ал-Башир билан яқинлашиш, яъни унинг режимига қарши инсониятга қарши жиноятлар ва терроризмни молиялаштириш учун халқаро санкциялар мавжуд эди.\nСовуқ урушдан кейин Африкадаги бошқа ҳар қандай хорижий куч каби Туркиянинг ҳам сиёсати имкон қадар прагматикдир. Туркия, энг аввало, иқтисодий ва геосиёсий соҳаларда ўз манфаатларини кўзлайди, қисқа муддатли ва амалга оширилиши мумкин бўлган вазифаларни қўяди ва ўз йўналишини доимий равишда тўғрилаб боради. Фақат битта умумий мақсадни — дунёда ўз салмоғи ва таъсирини оширишни назарда тутади.\nАввало, ўсиб бораётган Туркия иқтисодиёти учун ун ва бошқа озиқ-овқат маҳсулотлари, тўқимачилик, мебель ва болалар буюмларидан тортиб, юқори аниқликдаги қуроллар ва илм-фанни талаб қилувчи мураккаб маҳсулотларгача бўлган янги савдо бозорлари керак. Албатта, бу баъзи салбий оқибатлардан холи бўлмайди. Масалан, 2017–2020 йилларда Туркия Тогога жами 184 миллион долларлик товарлар экспорт қилган ва атиги 13 миллион долларлик импорт амалга оширган. Тунис анча характерли мисол — турк импорти туфайли ташқи савдо балансидаги 3,09 миллиард долларлик камомаднинг 900 миллион доллари Туркияга тўғри келади (Хитой ва Италиядан кейин учинчи ўрин). Шу билан бирга, турк инвесторлари Тунисга унчалик қизиқиш билдирмайди — 2020 йилда 3455 хорижий компаниядан атиги 25 таси туркларга қарашли эди.\nИчки бозорларда арзон турк маҳсулотларининг кўпайиб кетиши миллий саноатнинг, хусусан, тўқимачилик ва озиқ-овқат саноатининг барбод бўлишига хизмат қилмоқда. 2018 йилда Тунис охир-оқибат турк маҳсулотларига 27 фоизлик бож жорий қилди ва 2021 йил август ойида мамлакат Туркиядан 2005 йилдаги савдо келишувини қайта кўриб чиқишни, жумладан, музлатиш ва ҳатто бекор қилишни талаб қилди. 2020 йилда Марокаш билан савдо баланси 1,9 миллиард долларни ташкил этди – бу ҳам яна Туркия фойдасига. 2021 йил май ойида 2004 йилги савдо битими тарифларни ошириш бўйича қайта кўриб чиқилди. Тунисда бўлгани каби Марокашда ҳам турк импортёрлари ва ритейлерлари ноҳақ операцияларда ва маҳаллий саноатни вайрон қилишда айбланган (ҳукумат маълумотларига кўра, фақат 2017 йилнинг ўзида мамлакат тўқимачилик саноатида 44 минг иш жойини йўқотган).\nҒарбий Африка ва Мағрибдан ташқари Туркия, айниқса Усмонли империяси билан яқин сиёсий, дипломатик ва мафкуравий алоқаларга эга бўлган Африка шохига ҳам қизиқиш билдирган. Аммо улар интенсивлиги бўйича Уммон билан алоқалардан анча паст эди. Сомалига Туркия раҳбари 2011 йилда даҳшатли қурғоқчилик ва у сабабли пайдо бўлган очарчилик даврида муваффақиятли «қўнди». Аслида эса мамлакат президенти ва замонавий Сомали давлатчилиги «отаси» Шариф Шайх Аҳмаддан мамлакатни қайта қуриш ва иқтисодиётини модернизация қилиш учун рухсат олди. Тез орада мамлакатда Туркиянинг энг йирик хорижий ваколатхоналаридан бири очилди. 2014 йилгача Туркиянинг иштироки инсонпарварлик ташаббуслари билан чекланган эди, бироқ тез орада улар сиёсий воситачилик ҳаракатлари ва қуролли кучларни қайта ташкил этишда ёрдам билан тўлдирилди.\nБир қарашда Сомалига бўлган қизиқиш оқилона эмас. 2011 йилда Сомали кўп йиллик фуқаролик тўқнашуви туфайли деярли вайрон бўлди. Сомали минтақадаги энг узун қирғоқ линиясига эгалиги ва стратегик жиҳатдан энг муҳим транспорт ва логистика ҳудудида — Адан кўрфазида жойлашгани ҳисобга олинса, дисфункционал институтлар ишламай қолган, клан низолари ва «Аш-Шабоб» гуруҳининг террорчилик фаолияти билан боғлиқ сурункали беқарор мамлакатга қизиқиш янада тушунарли бўлади. Урушдан кейинги банк, телекоммуникация, савдо, хизматлар ва кўчмас мулк бозорининг тез ва энг юқори ўсиши эса катта фойда келтирди.\nСомалининг бу афзалликлари Туркиядаги ишбилармон ва ҳукумат доиралари томонидан тезда эътироф этилди. Турк операторлари Albayrak Group ва Favori LLC денгиз порти (2014) ва пойтахт Могадишодаги аэропорт (2013) бошқарувини қабул қилди ва турк девелоперлари мамлакатда ишлай бошладилар. Туркиянинг Сомалига киритган сармояларининг умумий ҳажми 100 миллион долларга етди, кўрсатилган ёрдамнинг умумий ҳажми эса тахминан 1 миллиард АҚШ доллари. Энг муҳим лойиҳалар қаторида Р. Т. Эрдўғон номидаги ўқув ва тадқиқот Сомали–Туркия касалхонаси (2015 йил), янги Сенат биноси (2017 йил) ва бошқалар бор. Сомалилик талабаларга стипендия ва грантлар ажратилди; Туркияда сомалилик муҳожирларнинг кичик жамоаси тузилди; Анқара ва Туркиянинг бошқа шаҳарларида Сомали диаспорасига тегишли ресторанлар, кафелар, дўконлар ва бошқа корхоналар пайдо бўлди.\n2017 йилда Могадишода Туркиянинг хориждаги энг йирик ҳарбий базаси – пойтахтнинг жануби-ғарбий чеккасида жойлашган Сомали махсус кучларини тайёрлаш бўйича Турк-Сом ўқув маркази очилди. Турк ҳарбий инструкторлари федерал қуролли кучларни қайта ташкил этиш билан шуғулланган. Хусусан, улар «Горгор» («бургутлар») махсус кучларининг бешта пиёда батальонини ва Ҳарамад («гепард») полициясининг махсус бўлинмасини ўқитган. Туркия президентлик идорасидаги нуфузли тарафдорларидан ташқари бу мамлакатда бошқа нуфузли иттифоқчилар ва лоббичиларни ҳам топди. Туркиянинг иттифоқдоши Қатар томонидан сўзсиз қўллаб-қувватланган мамлакатнинг энг машҳур сиёсатчиларидан бири бўлган собиқ бош вазир Ҳасан Али Хайр турк ҳимоячиси саналади.\nШуниндек, ўзаро манфаатли шериклик риторикасига қарамасдан, савдо-иқтисодий алоқалардаги тенгсизлик бу ерда ҳам кўзга ташланади: 2020 йилда Туркия Сомалига Туркияга экспорт қилганидан 50 баробар кўп (жами 280 миллион доллар) маҳсулот импорт қилди. Можародан кейинги тикланиш муваффақиятлари ҳам турлича. Турли сиёсий ва ҳарбий-сиёсий кучларнинг кескин тўқнашувлари давом этмоқда, кўпинча одамлар қурбон бўлиши, аҳолининг чиқиб кетиши, инфратузилманинг вайрон бўлиши ва радикал исломчиларнинг кучайишига олиб келадиган қайноқ босқичга айланиб бормоқда. Улар кланлараро адоват, шунингдек, ер ва сув ресурслари бўйича кескин низолар билан мураккаблашади.\nҲеч кимга сир эмаски, бугунги кунга қадар расмий макроиқтисодий кўрсаткичларга кўра Сомали дунё ва Африканинг энг қашшоқ давлатларидан бири бўлиб қолмоқда, коррупция индекси (2020) бўйича охирги ўринни эгаллаб турибди, унинг аҳолисининг 70 фоизи камбағалликда яшайди, 60 фоиздан ошиғи саводсиз (2018). Аслида, Сомалининг бирлиги етакчи Сомали кланлари вакиллари ва улар билан боғлиқ қуролли тузилмалар ва милициялар, ишбилармон доиралар ва уларнинг хорижий ҳамкорлари (шу жумладан, Туркия) ўртасидаги мураккаб ва асосан норасмий муносабатлар тизими томонидан қўллаб-қувватланади.\nСомалида Могадишодаги федерал институтлар билан ушбу мамлакатнинг федерал ҳудудлари ёки штатлари (Жубаланд, Жануби-ғарбий, Хиршабелла, Галмудуг, Пунтленд, де-факто мустақил Сомалиланд) ўртасида тартибга солинмаган муносабатлар масаласи айниқса кескин бўлиб, Туркия аслида геосиёсий манфаатлар тўқнашувидаги томонлардан бирига айланди. Могадишодаги марказий ҳукумат Туркия ва Қатарга эътибор қаратган бир пайтда, тан олинмаган Сомалиланд ва Пунтланд автоном ҳудуди Саудия Арабистони, БАА, Баҳрайн ва Миср 2017 йил июнь ойида терроризмни қўллаб-қувватлаш ва уларнинг ички ишларига аралашишда айблаб, санкциялар жорий қилган ва иқтисодий блокада бошлаган Қатар билан дипломатик алоқаларини узганидан кейин Қатар билан кескинлашган БАА билан алоқаларни йўлга қўймоқда.\nШундай қилиб, Туркия Могадишода ва пойтахт Бенадир туманида маълум бир обрўга эга бўлди. Лекин унинг таъсири энг барқарор ва ривожланган квази-давлат тузилмалари Сомалиланд ва Пунтландда заиф.\nТуркпараст президент Муҳаммад Абдуллоҳ Муҳаммад ўз ваколатларини суиистеъмол қилгани, унинг маъмуриятининг 2019–2020 йиллардаги минтақавий сайловлар натижаларига таъсир ўтказишга уринишлари, Қатар ва Туркияга яқин бўлган, радикал исломчилар билан алоқада бўлган разведка бошлиғи Фаҳад Ясиннинг ролини оширишда гумон қилинганидан кейин, пойтахтда, айниқса, 2021 йилнинг февраль–апрель ойларида турклар томонидан тайёрланган махсус кучлар ва полициячилар ҳақиқий ўқлардан фойдаланган ва сиёсий фаолларни ҳибсга олишда иштирок этганидан сўнг Туркияга қарши маълум бир мухолиф кайфияти ҳам шаклланган эди.\nАгар 2011 йилда Туркия иштиёқ билан кутиб олинган бўлса, энди, 10 йил ўтиб, унга нисбатан муносабат унчалик аниқ эмас, гарчи умуман олганда, у ҳали ҳам ижобий бўлса ҳам. Сомалидаги федерал ҳукуматнинг ўз мамлакатини ривожлантириш вазифаларини ҳал қилишда унчалик муваффақиятли бўлмаган қўллаб-қувватлаши иқтисодий вазиятнинг ёмонлашиши туфайли Туркиянинг ўзида саволлар туғдиради (Сомали 2021 йилда 30 миллион доллар «совға» олган эди. Ёнғинларни ўчириш учун самолётларнинг етишмаслиги жамоатчилик танқидига сабаб бўлди).\nНиҳоят, Туркия иқтисодиётининг ўзи ҳозир оғир кунларни бошдан кечирмоқда. Бир қатор экспертларнинг фикрича, Президент Эрдўғоннинг давлатнинг иқтисодий сиёсатига атайлаб аралашуви, хусусан, Марказий банк назоратини ўз қўлига олиши, бир томондан, экспорт ҳажмининг катта ўсишига олиб келган бўлса, иккинчи томондан лиранинг қулаши, нархларнинг ошиши, ички истеъмолнинг қисқариши ва инвесторларнинг чиқиб кетиши, валюта захираларининг қисқариши ва қарзларнинг ўсишига олиб келди. Турк иқтисодиёти Африка шохидаги ҳозирги кенгайиш ва инфратузилма суръатларини сақлаб қолиш учун йэтарли ресурсларга эга бўладими? Бу энди катта савол.


Бош штаб ядровий қуролдан фойдаланиш шартини очиқлади\nМатериалда қайд этилишича, гап ракетанинг ядровий-ядровий эмаслигини аниқлаш имкони йўқлиги сабабли, ҳар қандай ракета ядровий сифатида қабул қилинади.\nТОШКЕНТ, 7 авг - Sputnik. Россия ўз ҳудуди бўйлаб содир этиладиган ҳар қандай ракета ҳужумига қарши ядровий потенциални ишга солади. Бу ҳақда Қуролли кучлар Бош штабининг "Красная звезда" газетасида чоп этилган "Россия Федерациясининг ядровий тўсиқлари соҳасидаги давлат сиёсатининг асослари тўғрисида" мақоласи айтилган.\nМатериалда қайд этилишича, гап ракетанинг ядровий-ядровий эмаслигини аниқлаш имкони йўқлиги сабабли, ҳар қандай ракета ядровий сифатида қабул қилинади. Россия ҳарбий раҳбарияти ракета учирилганлиги ҳақида шу онда маълумотга эга бўлади ва жавоб чоралари кўламини белгилайди.\nБош штаб вакилларининг таъкидлашича, бундай вазиятда душман нишони – Россияни йўқ қилиш, дея қабул қилинади.\nМудофаа вазирлиги тушунтиришича душманнинг ядровий ва бошқа оммавий қирғин қуролларидан фойдаланиш шартлари, Россиянинг ўта муҳим иншоатларига таъсир қилиши, шунингдек, одатий қуроллардан фойдаланган ҳолда тажовузи экспертларнинг шубҳаларига сабаб бўлмаслиги керак. Мақола муаллифлари таъкидлашича, Россия ҳеч ким кесиб ўтиши мумкин бўлмаган "қизил чизиқларни" белгилаб қўйди. Агар эҳтимолий душман буни амалга оширишга қарор қилса, "жавоб ҳаддан ташқари ҳалокатли бўлади".\nМақолада, шунингдек, Стратегик ҳужум қуролларни қисқартириш ва чеклаш тўғрисидаги шартноманинг бекор қилиниши (СНВ-3) дунёни ядровий фалокатга олиб келиши мумкинлиги айтилган.\n2 июн куни Россия президенти Владимир Путин "Ядровий ҳимоя соҳасидаги давлат сиёсати асосларини" тасдиқлади, унда "Россия Федерацияси ядро қуролини фақат тўхтатувчи восита сифатида кўриши, ундан фойдаланиш эса фавқулодда мажбурий чора эканлиги" таъкидлаган. Хужжатда таъкидланишича, бундай ҳимоя, эҳтимолий душман тажовуз учун қасос муқаррарлиги тўғрисида хабардор бўлишига қаратилган.\n2010 йилда имзоланган Стратегик ҳужум қилувчи қуролларни қисқартириш тўғрисидаги шартнома (СНВ-3) Россия ва АҚШ ўртасида қуролларни чеклаш бўйича ягона фаол шартнома бўлиб қолмоқда. СНВ-3 муддати 2021 йил февралда тугайди, Вашингтон уни узайтириш нияти борлигини ҳамон эълон қилмади. АҚШ маъмурияти турли даражаларда янги уч томонлама ядровий битимни ишлаб чиқиш учун Хитойни ҳам музокараларга киритиш зарурлигини таъкидламоқда. Пекинда бу фикр рад этилмоқда. Россия ташқи ишлар вазири Сергей Лавров Москва шартномани ҳеч қандай шартларсиз узайтириш тарафдори эканлигини таъкидлаган.


Назорат учрашуви: “Чонбук Моторс” – “Насаф” 5:3 » Скачать музыку бесплатно новинки музыки 2016-2017\nНазорат учрашуви: “Чонбук Моторс” – “Насаф” 5:3\nКомментариев: 0 Просмотров: 174 Дата: 31-01-2016, 10:10 “Насаф” футболчилари кеча Бирлашган Араб амирликларида ўтказаётган ўқув-машғулот йиғини доирасида Жанубик Корея чемпиони “Чонбук Моторс” жамоаси билан куч синашди. Кечаги беллашув аввалгисидан фарқли равишда голларга бой бўлди. Беллашувнинг 23-дақиқасида “Чонбук Моторс” футболчилари ҳисобда олдинга чиқиб олишди. Иккинчи бўлим бошида ҳужумчимиз Илҳом Шомуродов жамоадошлари ҳужумини муваффақиятли якунлади. Аммо орадан икки дақиқа ўтиб яна рақибимиз Элдор Суюнов қўриқлаётган дарвозани аниқ нишонга олди. 61-дақиқага келиб марказий ҳимоячимиз Шерзод Аъзамов гол уриб ҳисобни тенглаштирган бўлсада, 69-дақиқада яна Жанубий Корея чемпиони ҳужуми самарали якунлади – 2:3. 74-дақиқа ўтиб бораётган бир пайтда футболчиларимиз учрашувда учинчи маротаба мувозанатни тиклашди. Бу гал Артур Геворкян 11-метрлик жарима зарбасидан рақибга имконият қолдирмади. 76-дақиқада кореяликлар тўртинчи бор футболчиларимизни тўпни майдон марказидан бошлашга мажбур қилишди. Навбат бўйича энди вакилларимиз тўп киритишлари лозим эди. Ўйин сўнггига қадар футболчиларимиз ҳисобни тенглаштириш учун кўплаб ҳужумлар ташкил этишди. Аммо омад шу куни “Чонбук Моторс” футболчилари томонида эди. Учрашувнинг сўнгги дақиқаларида улар яна бир бор дарвозамизга тўп киритиб, ўйинни ўз фойдаларига ҳал қилишди – 5:3. - деб хабар бермоқда Stadion.uz нашри.


Бидъат ва хурофотдан сақланайлик - Hidoyat.uz\nАсосий саҳифа Мақолалар Бидъат ва хурофотдан сақланайлик\nЧоп этилди Aprel 23, 2019 Бидъат ва хурофотдан сақланайликda fikr bildirishni o'chirish\nАллоҳ таоло амр этади:\n“…Ана, энди бугун, динингизни камолига етказдим, неъматимни тамомила бердим ва сизлар учун Исломни дин бўлишига рози бўлдим…” (Моида сураси, 3-оят).\nАллоҳ таоло камолига етказган мукаммал динимизга бирор кишининг ўзича янгилик киритиши катта разолатдир. Динда йўқ нарсани “бу иш диндан”, “савоб бўлади”, “қилмаса бўлмайди” деб, унга қўшиш ёки бир нарсани олиб ташлаш бидъат амал ҳисобланади.\n“Бидъат” – “ўхшаши бўлмаган янги нарсани пайдо қилиш, диний ақидаларга киритилган ўринсиз ислоҳ” деган маънони билдиради.\nБу ҳақда Расулуллоҳ (соллаллоҳу алайҳи ва саллам) бундай деганлар: “Сизлар менинг ва тўғри йўлда юрувчи, ҳидоят топган хулафоларимнинг йўлини тутиб, уни озиқ тишларингиз билан тишлагандек, маҳкам ушланглар. Динга янгиликлар киритишдан сақланинглар, албатта, ҳар қандай бидъат – залолатдир” (Имом Абу Довуд ва Имом Термизий ривояти).\nДинга янгилик киритиш, гўёки, Аллоҳ ва унинг Расули билмаган нарсани “мен топдим” деган даъво қилишдир. Ваҳоланки, Ислом Аллоҳ томонидан юборилган мукаммал ва баркамол диндир. Биз мусулмонларнинг вазифамиз – динимизнинг моҳиятини тўғри англаб етиб, ҳаётимизга татбиқ қилиш ва турли бидъат-хурофотлардан сақланишдир.\nБидъати ҳасана – шариатда асли бўлган амални шу аслга таяниб, уни шакллантириш учун жорий қилинган қўшимча амалларга айтилади. Бунга ҳазрати Умар (розияллоҳу анҳу)нинг ишларини мисол қилиш мумкин. Суннат амал бўлган таровеҳ намозини Расулуллоҳ (соллаллоҳу алайҳи ва саллам) жамоат билан ўқимас эдилар. Умар (розияллоҳу анҳу) эса халифалик даврларида мазкур намозни имомга иқтидо қилиб, жамоат билан ўқишни жорий қилдилар ва: “Қандай яхши бидъат бўлди”, дедилар.\nШунга биноан диний илмлар ўргатиш учун алоҳида мадрасалар қуриш, китоблар чоп этиш, масжидларга гилам солиш, Расулуллоҳ (соллаллоҳу алайҳи ва саллам)ни гўзал сийратларини тарғиб қилиш учун мавлид ўқиш сингари дин асосларига зид бўлмаган амаллар бидъати ҳасана бўлади. Унга амал қилиш жоиз ва у залолатга бошламайди.\nБидъати саййиа эса – шаръий асосга эга бўлмаган бирор амални жорий этишдир. Бундай бидъат айни залолат бўлиб, шариатимизда рад этилгандир. Пайғамбаримиз (соллаллоҳу алайҳи ва саллам) айтдилар: “Ким бизнинг динимизда унда бўлмаган янги нарсани киритса, рад қилинади” (Имом Бухорий ва Имом Муслим ривоятлари).\nҲофиз ибн Ҳажар Асқалоний (раҳматуллоҳи алайҳ) бундай дейдилар: “Бу – динни сохталаштириб, бузишдан асровчи ҳадислар жумласидан бўлиб, муҳим қоидани ўз ичига олган. Яъни, динга зид ва диннинг далиллари, қоидаларига хилоф бўлган ҳар қандай бидъатни рад қилиш лозим эканлигини ифодалайди. Аммо динга зид бўлмаган, шу билан бирга, унинг асосларига таянган ҳолда кейинчалик динни ҳимоялаш учун жорий қилинган амаллар рад этилмайди”. Бу ҳақда ҳадиси ширифда бундай дейилган: “Ким Исломда гўзал одат пайдо қилса ва ундан кейин ўша одатга амал қилинса, унга ўша амалнинг ажри ва унга амал қилганларнинг ажри бўлур. Бунда уларнинг ажридан бирор нарса ноқис қилинмас. Ким Исломда бир ёмон одат пайдо қилса ва ундан кейин ўша одатга амал қилинса, унга ўша одатнинг гуноҳи ва кейинчалик унга амал қилганларнинг гуноҳи бўлур. Бунда уларнинг гуноҳларидан бирор нарса ноқис қилинмас” (Имом Муслим, Имом Термизий, Имом Насоий ва Имом Ибн Можа ривояти).\nҲар бир мусулмон бидъатдан сақланиши лозим. Пайғамбаримиз (соллаллоҳу алайҳи ва саллам) бундай деганлар: «Мен (Қиёмат куни) Хавзи Кавсарга сизлардан биринчи бориб, сизларни кутиб тураман. Ҳузуримда (умматимдан бўлган) кишилар тортиб олинадилар. Мен: “Эй Раббим, булар менинг асҳобларим-ку”, десам, “Сиздан кейин нималар пайдо қилишганини билмайсиз”, дейилади» (Имом Бухорий ва Имом Муслим ривоятлари).\nЖаҳолат ва нодонлик бидъат-хурофотларни юзага келтиради. Айниқса, аёллар ўртасида “Мушкул кушод”, “Биби сешанба” каби тадбирларни ўтказиш айнан мана шундай бидъатлардан саналади. Ушбу хурофотларни динимиздан деб билиниши ва амал қилиниши олди олинмас экан, кун сайин авж олиб бораверади. Машҳур саҳоба Абдуллоҳ ибн Амр ибн Ос (розияллоҳу анҳу): “Бидъат пайдо бўлса, кун сайин ривожланиб боради. Суннат амалдан чиқарилса, кун сайин узоқлаша бошлайди”, деганлар.\nСуфён Саврий (раҳимаҳуллоҳ): “Бидъат шайтонга гуноҳдан ҳам севиклироқдир. Чунки гуноҳдан тавба қилинади, бидъатчи гуноҳ қилаётганини билмай, унга тавба қилмайди”, деганлар.\nХалқ орасида тарқалган “иккала ҳайит орасида никоҳланиш жоиз эмас”, “сафар ойида сафар қилиб бўлмайди”, “рўза ойида тухум еб бўлмайди”, “ўлик чиққан хонадонда сумалак, ҳалим пиширилмайди”, “ифторликка хамирсиз овқат тайёрлаш лозим”, “мавлид ўқилса, хонадон соҳиблари қатнашмайди”, “балиқ еса, жиғилдони тозаланиб, луқмаси ҳалол бўлади” каби ирим-сиримларга ишониш Аллоҳ таолонинг ғазабини келтиради. Аллоҳ бундан барчамизни асрасин! Абу Айюб Сахтиёний (раҳимаҳуллоҳ): “Бидъатчи ўз бидъатида қанча тиришса, Аллоҳдан шунча узоқ бўлади”, деганлар.\nДемак, ҳаётимиз давомида Расулуллоҳ (соллаллоҳу алайҳи ва саллам)нинг суннатларини ўрганиб, кундалик ҳаётимизга татбиқ қилишимиз, турли бидъат ва хурофотлардан сақланишимиз лозим. Имом Молик (раҳимаҳуллоҳ): “Суннат – Нуҳ (алайҳиссалом)нинг кемаси кабидир. Унга минган киши нажот топади. Ундан қолиб кетган киши ғарқ бўлади”, деганлар.


Халқаро кузатувчи: Ўзбекистонликлар ўз келажагига бефарқ эмас\nБугун бўлиб ўтаётган Ўзбекистон Республикаси Президенти сайловида кўплаб хорижлик экспертлар, кузатувчи ва журналистлар кузатувчи сифатида иштирок этди.\nХалқаро кузатувчилардан бири, Жанубий Корея вакили О Ин Кёнг хонимнинг сайловга оид таассуротлари билан қизиқдик.\n– Ўзбекистон Президенти сайлови билан боғлиқ таассуротларингиз қандай?\n- Ўзбекистондаги сайлов жараёнида илк маротаба қатнашяпман. Юртингизда сўнгги йилларда сезиларли ўзгаришлар юз берганига гувоҳ бўлдик. Сайлов участкаларидаги тайёргарлик ишлари намунали даражада ташкил этилган. Бугун бир қатор сайлов участкаларида бўлиб, сайлов жараёнлари билан танишдим. Сайловчилар учун барча шароитлар яратилганлигига гувоҳ бўлдим ва комиссия аъзолари билан суҳбатлашдим.\nБарча участкаларда сайловни ўтказувчи масъуллар пандемия шароити ҳисобга олинган ҳолда махсус кийимлар билан таъминланган. Ҳатто ногиронлиги бўлган шахслар учун алоҳида овоз бериш хонаси ташкил этилган. Барча учун тенг шароитлар яратилган.\nЮртингизда сайловнинг очиқ ва демократик тамойилларга мос ўтказилиши учун барча чоралар кўрилган. Энг муҳими, ҳеч ким сайловга бефарқ эмас. Ўзбекистонга келишимдан олдин мамлакатингизда ўтказиладиган сайлов жараёнлари ҳақида оммавий ахборот воситаларида батафсил маълумотга эга бўлдим.\nШунингдек, бугун сайлов жараёнларини кузатиб, Ўзбекистонда сайлов демократик тамойилларига мувофиқ ўтказилганига гувоҳ бўлдим. Зеро, сайловчиларнинг ўзлари маъқул кўрган номзодларга эркин овоз бериши учун бу ерда зарур имконият яратилган.\nЮртдошларингиз мазкур сиёсий жараёнда фаол иштирок этаётганини алоҳида таъкидлаш ўринли. Бу, албатта, Ўзбекистон фуқаролари ёшидан қатъий назар она Ватани келажагига бефарқ эмаслигини яна бир бор исботлайди.\nШаҳноза Маматуропова, Нишонбой АБДУВОИТОВ (сурат), ЎзА


Етимлардан меҳрингизни аяманг – oliymahad.uz\nЕтимлардан меҳрингизни аяманг\nМактабдан болалар чиққанларида баъзилари оталарининг бағрига чопадилар, баъзилари оналарининг бағрига чопадилар, лекин ораларида шундай болалар борки, кимнинг бағрига чопишни билмайдилар. Шунда улар атрофга маюс боқадилар. Уларни чақирадиган, ўз бағрига оладиган ҳеч кимни топа олмайдилар. Ва ҳатто қайрилиб меҳр кўзи билан қарайдиган кўзни топа олмайдилар. Шу чоғ уларнинг кўзлари ва юраклари ғам-андуҳга тўлади.\nҚачонки қуёш ботиб, тун зулмати кириб келганида, улар ўзларини етимлигини, ёлғизлигини аччиқ дард-алам билан ҳис қиладилар. Уларни оналари йўқки, уларга тунда эртак айтадиган, оталари йўқки, уларга ишдан қайтаётганда ширинлик ва совға-салом олиб келадиган.\nБайрамлар келганида эса, ота-онаси бор болаларнинг юзида табассум бўлади ва ранг-баранг чиройли кийиниб олишган бўлиб, байрамни мана шундай хурсандчилик билан ўтказадилар. Лекин етимлар учун ҳамма нарса бегонадек ҳатто байрамлар ҳам татимайди.\nЗеро Пайғамбаримиз соллаллоҳу алайҳи васаллам марҳамат қилиб, баён қиладиларки: ”Ўз етимини ёки бегонанинг етимини кафолатига олган киши мен билан жаннатда мана бундоқ туради” деб икки бармоқларини кўрсатганлари бизга собит бўлди“.\nҲадисда “ўз етимини” дейилишидан бева қолган онанинг отасиз қолган ўз етим боласини қарамоғига олиши назарда тутилган.\nЕтимнинг риоясини қилиш, унга кафил бўлиш, боқиш, таъминлаш кишини жаннатда Росулуллоҳ соллаллоҳу алайҳи васаллам билан бирга бўлишдек буюк бахтга муяссар қиладиган улуғ бир амаллардандир.\nКим жаннатда Росулуллоҳ соллаллоҳу алайҳи васалламга қўшни бўлишни хоҳласа, етимларга меҳрибон бўлсинлар, уларга ширин сўз айтсинлар ва уларга меҳр тўла қалби билан кулиб қарасинлар, отаси ўрнига ота бўлсинлар, онаси ўрнига она бўлсинлар. Ва шу билан бирга унинг маюс кўзларидан оққан кўз ёшларини артиб қўйсинлар. Ва шунингдек бу ишлари билан ўзини дўзах ўтидан сақласинлар.\nСаҳобаларнинг бирлари айтиб бердилар: “Бир куни бир инсон Росулуллоҳ соллаллоҳу алайҳи васалламнинг олдиларига қалбининг қаттиқлигидан шикоят қилиб келдилар. Шунда Расулуллоҳ соллаллоҳу алайҳи васаллам уларга етимни бошини сила у билан сенинг молинг камайиб қолмайди, оғир меҳнат ҳам талаб қилмайди. Етимни бошини силасанг, қалбингдаги моғор босган қалин чангни қалбингдан тозалайсан. Сенинг қалбинг қадрлироқ ва қийматлироқ бўлиши учун етимни бошини сила ва ўзинг ҳам амин бўласанки, шу етимнинг беғубор кўзларидан кўра чиройлироқ нарсани кўрмайсан.\nИсломда етимпарварликка алоҳида эътибор берилганини ушбу саноқли ҳадислардан ҳам билиб олиш қийин эмас. Мусулмон уммати ўз тарихи давомида етимлар риоясини қойил қилиб келгани ҳаммага маълум. Бунга жаҳон урушидан кейинги даврда халқимиз кўрсатган етимпарварликни мисол қилсак бўлади. Етимлар исломдаги каби ўзларига олижаноб муомалани кўрмаганлар.\nҲозирги кунларда ҳам Ислом оламининг турли тарафларида етимларнинг боши етарли даражада силаниб келмоқда. Ҳар бир мўмин-мусулмон кимса етимларнинг ҳаққини унутмаслиги лозим. Аста-секин бўлса ҳам, етимпарварликни аждодларимиз амалга оширганлари каби савияга олиб чиқишимиз керак.\nЕтимни қарамоғига олиш учун, албатта, фарзандсиз бўлиш шарт эмас. Балки, ўз болалари бор кишилар етимларни оилага қабул қилсалар ва ўз фарзандлари қатори уларнинг бошини силасалар, уларга ҳам ўз фарзандлар каби меҳр кўрсатсалар жуда яхши бўлади.\n490400cookie-checkЕтимлардан меҳрингизни аямангno\nОлдингиАлбатта амаллар ният биландирКейингиДўстлик ҳақида


Теглар: Эркак, Ота, Тиббиёт, YouTube\n2015 йилнинг баҳорида АҚШнинг Техас штатида яшовчи 59 ёшли Жорж Пикерингнинг оиласида мусибат юз берди, деб хабар қилади “Рrostoudivitelno.ru” нашри.\nОрадан кўп вақт ўтмай, клиника остонасида 9 миллиметр калибрли тўппончани белига қистирган Жорж пайдо бўлди. У ўғли ётган интенсив палата томон йўл олди. Бу ерда уни ўғлининг даволовчи врачи кутиб олди. У отага тиббий комиссиянинг аппаратни ўчириш ҳақидаги қарорини етказди.\nЎзини қўйишга жой топа олмаган Жорж тўппончани чиқариб, врачлардан уни ўғли билан ёлғиз қолдиришни талаб қилди. Шундан кейин Жорж Пикерингнинг клиника ходимлари ва полиция билан тўрт соатлик олишуви бошланди. Полиция ва махсус отряд ходимлари клиника биносини ўраб олди. Жорж эса ўғлининг қўлини маҳкам қисиб, “Ўғлим, мени эшитаётган бўлсанг, қўлимни қис, жавоб бер...”, деб қўрқа-писа деразадан мўралаб қўярди. У ўғлига қайта-қайта мурожаат қилишдан тўхтамади, шунда мўъжиза рўй бериб, ўғли унинг қўлини маҳкам сиқиб қўйди…


Qalampir.uz - Патент можароси ва 30 та юк машина тангалар\nПатент можароси ва 30 та юк машина тангалар\n11:29, 20.10.2015 Технология\nАмериканинг Apple компанияси ўзининг қудратли рақиби Жанубий Кореянинг Samsung Electronics билан патент можароси юзасидан ўтказилган апелляцияда ғолиб чиқди.\n17 сентябр куни Вашингтон федерал округи апеляцион судида iPhone ишлаб чиқарувчи компания фойдасига қарор чиқарилди. Суд қарорига кўра, Apple компаниясига Samsung мобил ускуналарида компания патентига зид бўлган айрим функцияларни суд орқали таъқиқлаш ҳуқуқи берилди. Эндиликда Samsung компанияси ўз мобил гаджетларида бир қатор функцияларни ишлатишдан воз кечишига тўғри келади.\nМобил ускуналар ишлаб чиқаришда энг қудратли икки йирик компания Apple ва Samsung ўртасидаги патент можароси 2011 йилда бошланган эди. Ўшанда Тим Кук бошчилигидаги Apple компанияси Samsung iPhone смартфонининг ишлаб чиқариш технологияси ва дизайнини кўчирганлигини иддао қилган эди. Шунингдек, Apple патентлари орасида смартфон экранини бармоқлар ҳаракати ёрдамида блокдан чиқариш яъни slide to unlock функцияси ҳам мавжуд.\n2014 йилнинг май ойида АҚШ суд маслаҳатчилари Samsung Appleга $120 млн АҚШ доллари миқдорида жарима тўлаши ҳақида қарор чиқарди. Бироқ Тим Кук компаниясига ўз рақиби устидан суд орқали таъқиқ қўйиш ҳақидаги даъвосини рад этди. 2014 йилнинг августида эса Сан-Франциско суди Samsung компаниясини Apple дан iPhone ва iPad ишлаб чиқарилиши технологиясини кўчирганликда айблади. Суд қарорига кўра, Samsung Apple компаниясига 1,05 миллиард АҚШ доллари жарима тўлаши керак эди. 28 август куни Appleнинг Калифорния штатидаги штаб-квартираси олдига тангалар билан тўлдирилган 30 та юк машинаси етиб келди. Бир неча дақиқадан сўнг Samsung компанияси директори Apple бошлиғи Тим Кукка қўнғироқ қилиб, жаримани 50 центли тангалар билан тўлашга қарор қилганини айтади. Жарима қандай усулда тўланиши ҳақида эса қонунда ҳеч нарса дейилмаган.\nЭслатиб ўтамиз, 2015 йилнинг апрель-июнь ойида дунё смартфонлар бозорида Xiaomi каби Хитой брендлари билан рақобатнинг кучайиши ҳамда iPhone га бўлган талабнинг ортиши натижасида Samsungнинг улуши 3 фоизга пасайди. Шунингдек, компания Galaxy S6 реализациясида ҳам хатога йўл қўйди. Дисплейи бироз букилган Galaxy S6 Edge смартфони фойдаланувчиларга компанияга кутганидан ҳам кўпроқ маъқул келди. Аммо Samsung уни етарли миқдорда фойдаланувчиларга етказиб беролмади. Натижада, унинг анаъанавий смартфонлари ўрнини iPhone 6 эгаллай бошлади.\nКолумбия пойтахтида самолёт новвойхона ва уч уйнинг устига қулади\nҚозоғистонлик қотил 12 йилга қамалди


Бонамур тиктокер Паризоданинг тўйига нега бормаганини айтди — фото - ShouBiz.uz\nЯнгиликлар 16:49 | 14.5.22\n«Ҳамма шу саволни бериб қийнаяпти», — дейди у\nИнстаблогер Бонамур дугонаси, тиктокер Паризода Усмонованинг тўйига боролмаганининг сабабини айтди.\nУнинг сўзларига кўра, кўпчиликни шу савол қийнаяпти. Блогер янги бизнес бошлаётгани учун вақти йўқлигини таъкидлади. Бонамур Паризоданинг фотиҳасининг совғасини олишга ҳам бора олмаган.\n«Фотиҳасининг совғасини олишга вақтим бўлмаганди. Тўйида ҳам янги жой очиляпти. Шунга вақтим бўлмади. Бир кун олдин салонда кўришгандик.’Майли очиб олинг. Очилишига ўзим келаман’, деганди. Вақт йўқ. Ҳамма шу саволни бериб қийнади», — дейди у.\nАввалроқ Паризода тўйи 12 май куни бўлишини маълум қилганди. Унинг сўзларига кўра, тўйи иккига бўлинган. Паризода Усмонова никоҳ тўйи 12 май куни бўлишини айтди. Шунингдек, блогер кўплаб кузатувчилари ундан тўйининг видеоларини сўраган.\n«Тўйимнинг видеоларини сўраётганлар, тўйим эртага бўлади. Тўй иккига бўлинган эди. Кутинг», — дейди блогер.\nПаризоданинг эри 10 май куни илк бор кўриниш берганди. Уларнинг фотосессия жараёнидан видеолавҳа эълон қилинган. Унда тиктокернинг турмуш ўртоғининг юзи кўрсатилган. Видеода уни кўзойнак таққан ҳолда кўриш мумкин. Паризода тўй кўйлагига мовий аксесуарлардан фойдаланган. Унинг бошига таққан гулчамбари ва қўлидаги гулдастаси мовий рангда.\nЭслатиб ўтамиз, тиктокер Паризода эри билан қандай танишгани ҳақида айтиб берганди. Унинг сўзларига кўра, интервьюларидан бирида фотиҳаси бузилгани ҳақида айтган. Ўша вақтларда у тушкунликка тушиб қолган. Турмуш ўртоғи эса уни ўша вазиятдан олиб чиққан.\n«Эсингизда бўлса, мен интервьюда фотиҳам бузилгани ҳақида айтгандим. Ўша пайтлар қаттиқ тушкунликка тушиб қолгандим. Шундай вақтда машинани тез ҳайдаб, ичимдаги бор аламимни олардим. Ўша вақтда турмуш ўртоғим йўлимни сиқиб ўтиб кетган.Шу билан Тошкентда пойга ўйнаганмиз.\nОхири йўлимни тўсиб, тўхтатиб рақамимни сўраган. Безорилик қилиб машинамга ўтириб олган. Рақамимни бермаганман. Менга унинг ҳарактери ёқиб қолган. Мени суриштириб, кузатишни бошлаган. Фотиҳам бузилганини эшитиб, кўнглимни олишга ҳаракат қилган. Ҳар куни гул жўнатган. Ҳозир ҳам урушиб қолсак, гул жўнатади. Шундан кейин кўнглим тушишни бошлаган. Кейин жиддийлашиб кетди», — деб ёзади Паризода Усмонова.\nТиктокер Паризода никоҳдан ўтганини айтиб, эри билан тушган суратини эълон қилганди. Паризода никоҳдан ўтганидан кейин у йигитни «эрим» деб чақиришини таъкидлаган ва обуначиларидан энди шундай деб чақирса, урушмасликни сўраган. Шунингдек, тиктокер турмуш ўртоғи расмга тушишни ёқтирмаслигини айтган.\nПубликация от 𝓟𝓪𝓻𝓲𝔃𝓸𝓭 (@parizoda__usmanova)\nТиктокер Паризода бўлажак эри билан тушган суратни эълон қилганди. Паризода 6 апрель куни туғилган кунини нишонлади. Шу куни унга бўлажак эри совға берган. Тиктокер Instagram саҳифасида айнан шу ҳолатдан фотосуратларни эълон қилган.\nБироқ актриса унинг юзини сир тутишни маъқул кўрган. Актрисанинг унаштирилган йигити унга гул, пуфаклар ва тақинчоқ совға қилган.\nТиктокер 28 март куни унаштирилганини маълум қилганди. Актриса бу ҳақда ўзининг саҳифасида маълум қилган. Паризода Усмонова фотиҳасидан фотоларни эълон қилган. У шу кунга қадар турмушга чиқаётганини сир тутган. Бунга эса шахсий ҳаёт сирли қолишини исташини сабаб қилиб кўрсатган. Актриса, шунингдек, кимга турмушга чиқаётганини ҳам сир сақлаган. Аммо унинг кузатувчилари куёв ким эканини тахмин қилган. Уларнинг фикрларига кўра, куёв Улуғбек Каримов. Чунки, Паризода бўлажак умр йўлдошининг исми У ҳарфидан бошланишини айтган. Лекин ҳалигача куёв айнан кимлиги номаълум.\nПаризода Усмонова 30 март куни тўйи қачон бўлишини ҳам айтганди. Тиктокер ўз Instagram саҳифасида кузатувчилари билан савол-жавоб ўтказган. Шунда унга обуначиларидан бири тўйи қачонлиги ва эрининг ёши ҳақида сўради. Паризода Усмонова эса тўйи май ойида бўлишини маълум қилганди. Шунингдек, бўлажак умр йўлдоши ўзидан катта эканини, лекин ёшини айтишга рухсат йўқлигини билдирганди.


25 декабрь куни UzAuto Motors компанияси тўртта янги кроссоверини тақдим этиши ортидан ижтимоий тармоқларда яна автосаноат монополияси мавзуси кўтарилди.\nБоиси – тақдим этилган тўртала автомобилнинг бирортасини ҳам ўртача-статистик ўзбекистонлик учун ҳамёнбоп деб бўлмайди.\nТақдим маросимидан сўнг қатор саволлар очиқ қолди. Концерт тарзида ўтказилган маросимда расмийлардан ҳеч ким сўзга чиқмади, табиийки журналистларда улардан интервью олиш имкони ҳам бўлгани йўқ.\nАжабланарлиси, 26 декабрдан сотила бошлаши айтилган машиналарнинг ҳатто нархи ҳам эълон қилингани йўқ. Kun.uz'нинг нарх масаласида компания матбуот хизматига боғланиши ҳам бефойда бўлди.\nАйрим манбаларимиз берган маълумотга кўра, янги автомобилларнинг тахминий нархи қуйидагича:\nEquinox – 280-300 млн сўм\nTraverse – 380-400 млн сўм\nTrailblazer – 480-500 млн сўм\nTahoe – 780-800 млн сўм\nАрзонроқ бўлиши умид қилинган Chevrolet Onix седанидан эса ҳозирча дарак йўқ.\nТрейлблейзер. Фото: Маъруф Асқаров / KUN.UZ\nUzAuto Motors янги моделларни ишлаб чиқаришни қанчалик ўзлаштиргани, лойиҳаларни маҳаллийлаштириш даражаси ҳақида ҳам маълумот йўқ. Шу боисдан ҳам ижтимоий тармоқларда ушбу янги моделлар ҳақиқатан ҳам Ўзбекистонда ишлаб чиқарилганми-йўқми, деган истеҳзо аралаш саволлар учрамоқда.\nЖумладан, Telegram'даги «Заметки экономиста» канали шундай деб ёзади:\n«Балки менга шунга туюлаётгандир, лекин янгиликларда «ишлаб чиқарилади» деган сўзни кўрмадим. Бунинг ўрнига фақат «сотилади» бор. Кимдир ўйлаши мумкин: «Бу шунчаки импортми? Шундай бўлса, бизга «ишлаб чиқарувчи»нинг нима кераги бор?\nМен қачондир бир кун келиб Ўзбекистонда автомобиль ҳашамат белгиси эмас, шунчаки ҳаракатланиш воситасига айланишини, автомобиль харид қилиш ҳеч кимнинг ҳаётий мақсадларидан бири бўлиб қолмаслигини орзу қиламан».\nБлогер Муҳрим Аъзамхўжаев нархлар масаласига тўхталар экан, 2020 йилдан бошлаб нархи 40 минг доллардан қиммат автомобиллар импорти учун бекор қилинган божлар қайта тикланганини эслаб ўтган.\n«Президент 2018 йил июнидаги битта қарори билан нархи 40 минг доллардан юқори бўлган «иномарка»лар учун 2019 йил 1 январдан импорт божини бекор қилган эди. Лекин 2019 йил тугамай, бу бож қайта тикланди ва 2020 йил 1 январдан яна аввалгидек двигатель ҳажмига қараб, бож солинади.\nБироқ «кўзимиз қувончи» ҳисобланган миллий автокорхонамизнинг «ҳамма учун мўлжалланмаган» бугунги тақдимоти ва 2020 йилдан нархи 40 минг доллардан юқори «иномаркалар»га импорт божининг қайта тикланиши ўртасида боғлиқлик йўқ, албатта. Йўқ, умуман йўқ, бўлган ҳам эмас», деб ёзади у.\nФотогалерея: UzAuto Motors'нинг тўртта янги кроссовери тақдимоти


Ким бир рўзадорга ифтор қилиб берса - Mehrob.uz\nМақолалар access_time18-октябрь 2018, 18:23\nБир киши ноиложлик сабаб, танишидан каттароқ миқдорда қарз…\nМақолалар access_time23-июль 2018, 13:25\nМақолалар access_time13-май 2017, 14:56\nҚарз беришнинг савоби ҳадя берганнинг савобидан кўра кўпроқлиги ҳақида ҳадиси…\nКим бир рўзадорга ифтор қилиб берса\naccess_time25-май 2018, 11:09 visibility981\nИмом Термизий Зайд ибн Холид Жуҳанийдан ривоят қиладилар: «Расулуллоҳ соллаллоҳу алайҳи васаллам шундай дедилар: «Ким бир рўзадорга ифтор қилиб берса, унга ўшанинг ажрича ажр берилади, лекин рўзадорнинг ажридан бирон нарса камаймайди», дедилар.\nДемак, рўзадорга ифтор қилиб берган одамга ўша рўзадорнинг ажрича ажр берилади, лекин рўзадорнинг ажридан эмас, алоҳида ажр, алоҳида савоб берилади. Бу гапни эшитган саҳобалар Рамазонни сабрсизлик билан кутишди. Айниқса ким биринчи ифторлик дастурхонини ёзади, бу шарафга ким эга бўлади деб кутишди. Шунинг учун бу ифторлик ҳақида ровийлар батафсил ҳикоя қилиб беришган. Ислом тарихидаги илк ифторлик дастурхонини ёзиш шарафи ансорий саҳобалардан бири, Мадинада арабларнинг икки улуғ қабиласи – Авс ва Хазражнинг раиси Саъд ибн Убода розияллоҳу анҳуга насиб қилди. Бу дастурхонга Расулуллоҳ соллаллоҳу алайҳи васаллам ҳамда кўплаб саҳобалар ташриф буюрдилар. Ушбу ифторлик дастурхонига нималар қўйилгани ҳам ровийлар томонидан аниқ ва тиниқ ривоят қилинган. Теридан қилинган бу дастурхонда ҳўл ва қуруқ хурмо, бир оз қотган нон, бироз гўшт ва терига ёпишган сариёғ қўйилган. Ваҳоланки қабила раисининг дастурхони энг тўкин дастурхон бўлиши керак эди. Аммо ўша давр ҳаёти шундай эди, содда давр эди. Энг бой одамларнинг дастурхони шу бўлган, гўшт қўйилган, нон қўйилган. Бой эмасларнинг дастурхонида эса гўшт билан нон ҳам бўлмаган, қуруқ хурмо ёки ҳўл хурмо бўлган, қотган нон, бироз сариёғ ва сув бўлган, холос. Пайғамбар алайҳиссалом ўша ифторлик сўнгида дуо қилганлар. Ислом уммати қарийб 15 асрдан бери ана шу муборак дуони ўқийди. Ҳар йили Рамазон келганида биз бу дуони эслаймиз, қайта-қайта дуо қиламиз. Ифторлик дуолари қаторида бундан бошқа дуолар ҳам ривоят қилинган, аммо бу энг машҳуридир. Дуонинг маъноси шундай: «Таомингизни энг яхши одамлар ейишди, ҳузурингизда рўзадорлар ифтор қилишди, малоикалар сизнинг ҳаққингизга саловатлар айтишди». Пайғамбар алайҳиссалом ифторлик дастурхони ёзган одамнинг ҳаққига ана шундай дуо қилганлар. Демак, энг яхши дастурхон – ифторлик дастурхони экан. Энг яхши одамлар ўша дастурхонга келган рўзадорлар экан. Ифторлик ёзган одамга бу ажру мукофотлардан ташқари малоикаларнинг салавотига ҳам сазовор бўлар экан. Фаришталар унинг ҳаққига салавот айтиб туришар экан.\nҲадиснинг матнида кўплик эмас, бирлик шакли келганидан яна шундай фойда олиш мумкин эканки, биргина одамга, битта рўзадорга ифтор қилиб берса ҳам шу ажру савобларга эга бўлинар экан. Битта одамнинг ифторлиги шунча даражада бўлса, энди юзлаб одамларга ифтор беришнинг мукофоти қандай бўлишини ўзимиз тасаввур қилиб олаверайлик. Алҳамдулиллаҳ!\nРўзадорга ифтор қилиб берган одам


Ўзбекистонда 2020 йилда ис газидан заҳарланиб вафот этганлар сони очиқланди\nЎзбекистонда 2020 йилда 106 нафар фуқаро ис газидан заҳарланиб вафот этган. Бу ҳақда Президент раислигида ўтаётган йиғилишда маълум қилинди, деб хабар берди ЎзА.\nМаълум қилинишича, 2020 йилнинг ўтган даврида табиий газдан заҳарланиш оқибатида 106 нафар фуқаро вафот этган. 190 нафари заҳарланган ва куйиш тан жароҳати олган. Жумладан, 16 декабрь Тошкент вилоятининг Янгийўл туманида 3 нафар фуқаро ис газидан заҳарланиб, вафот этгани қайд этилган.\n«Президентимиз Янги йил байрами кунлари ёнғин хавфсизлиги, ис газидан заҳарланиш ва чақнашлар билан боғлиқ нохуш ҳолатларнинг олдини олиш бўйича мутасаддилар ҳушёрликни янада ошириши кераклигини таъкидлади. Шунингдек, ижтимоий соҳа объектлари, айниқса, меҳрибонлик ва мурувват уйлари, мактаб, мактабгача таълим ва тиббиёт муассасаларида ёнғинга қарши профилактика ишларини ўтказиш, уларнинг тайёргарлик жараёнларини янада кучайтириш чораларини кўриш бўйича вазифалар белгиланди», дейилади хабарда.\nАввалроқ «Ҳудудгазтаъминот» раҳбари газдан заҳарланиб ўлаётганлар ҳақида гапиргани ҳақида хабар берилган эди. Шунингдек, Ўзбекистонда сўнгги 11 ойда ис гази ва газ портлаши туфайли вафот этганлар сони маълум қилинган.\nБундан ташқари, Қорақалпоғистонда оиланинг 4 нафар аъзоси ва 2 нафар меҳмон иситиш печидан чиққан ис газидан заҳарланиб вафоти ва Бухорода газ муаммоси сабаб аҳоли уюштирган норозилик намойиши ҳақида маълумот берилганди. Шунингдек, Сирдарёда ис газидан заҳарланган келин-куёв вафот этгани хабар қилинган.


ИнтерФУТБОЛ :: Мирзоҳид ҒОФУРОВ: «Канчельскис билан ҳали кўплаб ютуқларга эришамиз»\nМирзоҳид ҒОФУРОВ: «Канчельскис билан ҳали кўплаб ютуқларга эришамиз»\nЖорий йилги миллий чемпионат баҳслари ҳам аста-секин финишга яқинлашмоқда. Чемпион аниқ - «Пахтакор». Аммо қолган ўринлар учун курашда ҳамон интрига сақланиб турибди. Мавсум бошида ўз олдига юқори мақсад ва вазифаларни қўйган Наманганнинг «Навбаҳор» клуби учун мавсум барқарор ўтмаяпти. Биринчи давра охирида россиялик мутахассис Андрей Канчельскиснинг кутилмаганда ишдан олиниши, унинг ўрнига Деян Журжевичнинг тайинланиши жамоа ўйинига ижобий таъсир қилди, дейиш қийин. Оқибатда бундай ўзгаришлар мухлислар томонидан катта эътирозларга сабаб бўлди. Канчельскиснинг қайтиши эса йўқолиб бораётган ишонч ва футболчилардаги иштиёқнинг қайтишига сабаб бўлди. Яқинда «Навбаҳор» етакчиларидан бири Мирзоҳид Ғофуровдан интервью олиб, унга ушбу мавзуда ҳам саволлар бердик.\n- Мирзоҳид, даставвал «Сурхон»га қарши кечган ўйин ҳақида гапирсангиз...\n- Ўйин қийин бўлди. Кўряпсиз, биз учун бу йили ҳеч қайси баҳс осон ўтаётгани йўқ. Ғалаба қозонган беллашувларимизда ҳам жиддий қаршиликка дуч келяпмиз. Умуман олганда, рақиблар бизга қарши икки ҳисса куч билан майдонга тушишади. Боз устига, айрим жамоалар ҳимоявий футбол таклиф қилаётгани боис очко ишлаш қийин бўляпти. Энди қолган турларда максимал очколар жамғариб, турнир жадвалидаги ўрнимизни яхшилаб олишимиз зарур. Назарий жиҳатдан кучли учликка кириш имконияти бор. Аммо бу ҳам осон бўлмаслиги аниқ.\n- Суперлига-2019 баҳслари сизга нимаси билан манзур бўлмоқда?\n- Бу йилги чемпионат анча қизиқарли ва шиддатли кечмоқда. Кўриниб турибдики, кучсиз клубнинг ўзи йўқ. Жумладан, Суперлигага маълум фурсатдан сўнг қўшилган «Андижон» ва «Сурхон», шунингдек, «Динамо» жамоалари яхши ўйин намойиш этишяпти. Тўғри, самарқандликларнинг иккинчи даврада унчалик омадлари келмаяпти. Бироқ чемпионат бошида улар барча клублар учун «чақилмас ёнғоқ»қа айланишганди. Ёдингизда бўлса, 2:2 ҳисобидаги дуранг билан якунланган «Динамо» - «Навбаҳор» қарама-қаршилиги жорий мавсумнинг энг қизиқарли ўйини сифатида эътироф этилганди. Гарчи биринчиликда «Пахтакор» аллақачон чемпионликни қўлга киритиб улгурган бўлсада, кумуш ва бронза медаллари ва элитада «жон» сақлаш учун кураш сўнгги тургача давом этиши эҳтимоли катта. Шундан билса бўладики, Суперлига-2019 кескин курашлар остида давом этмоқда.\n- Андрей Канчельскисни ўзбекистонлик мураббийлардан ажратиб турадиган қандайдир жиҳат борми? Унинг қайси фазилатларини юқори баҳолайсиз?\n- Андрей Антанасович футболчилик фаолияти давомида кўплаб кучли жамоаларда тўп сурган. Киевнинг «Динамо», Донецкнинг «Шахтёр», Англиянинг «Манчестер Юнайтед», «Эвертон», Шотландиянинг «Глазго Рейнжерс» ҳамда Италиянинг «Фиорентина» клубларида улкан тажриба тўплаган. Валерий Лобановский ва сэр Алекс Фергюсон каби ўз даврининг етук «профессор»ларидан сабоқ олган. Шу омиллар сабаб у жамоага Европа ҳавосини олиб кирди. Машғулотларга ранг-баранглик бағишлади.\n- Мураббийни кучли психолог дея таърифласак бўладими? Бир неча учрашувларда кўрдикки, «Навбаҳор» ирода кўрсатиб, қийин вазиятдан чиқиб кетишни уддалади...\n- Канчельскис бизга футбол 90 дақиқа давом этишини кўп уқтиради. Учрашувда қандай ҳисоб қайд этилишидан қатъий назар, таблога қарамасликни буюради. Унинг ушбу ўгитлари ҳар сафар самара келтирмоқда. Айниқса, «Пахтакор» билан сафарда 2:0 ҳисобида ортда бораётиб, Тошкентдан бир очко билан қайтишни уддаладик. Қисқаси, Канчельскис ажойиб инсон. У билан келажакда кўплаб ютуқларга эришамиз, деб ўйлайман.\n- Ўтган мавсумдаги натижа (3-ўрин)ни яхшилаш клубнинг асосий мақсади эди, бироқ «Навбаҳор» бу йил турнир жадвалининг ўрта поғоналаридан жой олиши эҳтимолдан холи эмас. Сизнингча, жамоага барқарорликка эришиш учун нима етишмади?\n- Биринчи навбатда, аксарият учрашувларда омад биздан юз ўгирганини алоҳида таъкидлаб ўтмоқчиман. Чунки кўп ўйинларда хавфли вазиятлар яратиш ва тўпни назорат қилиш бўйича катта ташаббусга эга бўлсакда, улардан самарали фойдалана олмадик ва бу ҳол ҳамон давом этмоқда. Бундан ташқари, мураббийнинг алмашиши ҳам таъсир кўрсатмай қолмади. Канчельскиснинг услубига эндигина мослашаётганимизда, у истеъфога чиқарилиб, ўрнига Деян Журжевич тайинланди. Янги мураббийнинг фалсафасини тушуниш ҳам озмунча вақт талаб қилмасди. Сербиялик мутахассис бошчилигида ўз ўйинимизни намойиш этолмай, совринли ўринлар учун курашда имкониятларимизни пасайтириб юбордик. Нима бўлганда ҳам таслим бўлмай, охиргача курашишни ният қилганмиз.


Уйдан чиқмасдан банк хизматлари\n09:00 / 18.03.2020\n16 мартдан Ўзбекистонда карантин эълон қилинди. Гарчи энг муҳим тузилмалар, шу жумладан банклар, аввалгидек ишлашда давом этади, одамлар жамоат жойларига боришга эҳтиёт бўлишмоқда. «Капиталбанк» аксарият банк масалаларини масофадан ҳал этиш учун шароит яратди.\n16 мартдан бошлаб «Капиталбанк»нинг контакт марказлари кучайтирилган режимда ишламоқда: (71) 200-15-15 ва (71) 200-45-45. Ходимлар кеча-ю кундуз ёрдам беришга ва саволларга жавоб беришга тайёр. Банкнинг кўпгина хизматларидан уйдан чиқмасдан Apelsin иловаси орқали фойдаланиш мумкин: сиз пулни сўм ва валюта карталари ўртасида ўтказишингиз, «Капиталбанк»нинг VISA карталарида валюта сотишингиз ва сотиб олишингиз мумкин ҳамда шу каби бошқа хизматлар мавжуд.\nApelsin орқали сиз товарлар ва хизматлар учун ҳақ тўлашингиз ва онлайн чатда мутахассислар билан боғланишингиз мумкин. Агар пластик карта йўқолган бўлса, у илова орқали блокланиши мумкин. Сиз шунингдек, картани қулфдан чиқаришингиз ҳам мумкин, аммо ҳозирга қадар бу фақат «Капиталбанк» карталари учун мумкин. Яқин кунларда «Капиталбанк» пластик карталарни интернет орқали буюртма қилиш имконияти ва реквизитлар орқали тўлов хизматини ишга туширади.\nКатта ёшдагилар учун мобил илова орқали маблағни бошқариш қийинроқ бўлиши мумкин. Алоқа маркази ходимлари Apelsin иловасини ўрнатиш бўйича тўлиқ брифинг ўтказишга ва ундан фойдаланиш бўйича саволларга жавоб беришга тайёр.\nЯгона ахборот хизмати: (71) 200-15-15, (71) 200-45-45\nИловани кўчириб олиш: Apelsin\nЯнада яқинроқ: «Капиталбанк»да 0% дан пул ўтказмалари\n17:01 / 26.06.2020\n«Капиталбанк»: тадбиркорларга инқирозни енгишда ёрдам берилмоқда\n15:00 / 15.04.2020\n«Капиталбанк»: Экспорт қилувчи корхоналар энди кешбекка эга бўладилар\nПул ўтказмасини дивандан турмаган ҳолда онлайн олиш мумкин!


Сенсацияларнинг сенсацияси: Иккита қўғирчоқ – Ўзбекистон Сенати ва Россиянинг Федерал Кенаши – ҳамкорлик қилармишлар - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\n17:35 - Сенсацияларнинг сенсацияси: Иккита қўғирчоқ – Ўзбекистон Сенати ва Россиянинг Федерал Кенаши – ҳамкорлик қилармишлар\nЎзбекистонда ҳукмронлик қилаётган тожиклар режимининг қўғирчоқ ахборот воситалари ҳеч қандай таҳлилсиз хабар қилишларича, Ўзбекистон ва Россия парламентларининг юқори палаталари – Олий Мажлиснинг Сенати ва Россия Федерал Мажлисининг Федерал Кенгаши ўртасида ўзаро ҳамкорлик қилиш бўйича келишув имзоланибди.\nБу ҳужжатни Федерал Кенгаш раиси Валентина Матвиенко ва ҳозир Москвада расмий сафарда бўлган Ўзбекистон Олий Мажлиси Сенатининг раиси Ниғматилла Йўлдошев имзолабди.\nРоссия Федерал Кенгаши ва Ўзбекистон Сенати бу икки давлатдаги диктаторликларнинг қўғирчоқлари эканлигини бутун дунё билади. Бизнинг бечора қўғирчоқ Ниғматилла Йўлдошев шунчалик бечораки, Конститцияга кўра Ислом Карим ўлгандан кейин автоматик равишда унинг ўрнини сайловларгача эгаллаши керак бўлишига қарамасдан, ҳокимиятни ноқонуний равишда қўлига олиб бўлган Шавкат Мирзиёнинг талаби билан “ҳали давлат ишларида етарлича тажрибаси йўқлигини”ни баҳона қилиб, президент лавозимини вақтинча бажарувчи бўлишдан воз кечган эди.\nҚаранг, Сенат раисининг давлатни бошқаришда тажрибаси йўқ эмиш. Шундай нарсани масхарабозларча тан олган Ниғматилла Йўлдошев Сенат раислигидан ҳам истеъфога кетиши керак эмасмиди? Ўзбекистон ҳақиқий давлат бўлса эди, айнан шундай қилган бўларди. Аммо, Ўзбекистон аллақачон давлат сифатини йўқотиб бўлган.\nХуллас, расмдаги Валентина Матвиенко ва Ниғматилла Йўлдошев Москвада қандайдир ҳамкорлик ҳақида келишув имзолаганлари – халқаро масхарабозликдан бошқа нарса эмас. Аммо, Россияни қўйиб турайлик, ЎЗБЕК миллати ўзининг миллат сифатидаги вазифасини қачон бажаришга бошлайди?


«Обнал иши»дан мақсад – тўлмай қолган бюджетни тўлдириш, деб ҳисоблайди солиқ бўйича эксперт Нодирбек Хўжабеков. Унинг фикрича, «обналчи» фирма билан тузилган битимни қалбаки деб топиш бўйича Солиқ кодексида мавҳумликлар бор: унда битим ҳақиқий эмас деб топилишининг асослари кўрсатилмаган. Тўланмаган ҚҚСни эса солиқ мажбурияти бор томон, яъни «обналчи» тўлаши керак.\nСолиқ бўйича эксперт Нодирбек Хўжабеков «MFaktor» лойиҳасида берган интервьюсида «обналчилар» можароси ва улар билан ҳамкорлик қилган 10 мингга яқин тадбиркорлик субъектлари бўйнига тушаётган 1 триллион сўм ҚҚС, Давлат солиқ қўмитасининг хатти-ҳаракатлари ва Солиқ кодексининг муайян моддасидаги камчиликлар борасида фикр билдирди.\nКонтрагентининг «обналчи»лигини билгани ёки билмагани солиқ тўловчининг виждонига боғлиқ. Солиқни ким тўлаши керак? Солиқ тўлаш мажбурияти бўлган томон тўлаши керак. Солиқ мажбурияти бўйнида бўлганлар булар – «обналчи»лар, бироқ тўланмаган солиқ улар билан ишлаган тадбиркорлардан ундирилмоқда», – дейди Нодир Хўжабеков.\n«Солиқ органларига ҳар йили режа қўйилади. Режа қўйишни ҳам хато деб ўйламайман, бу режага интилиш учун керак. Aммо режа бажарилмагани учун чора қўллаш бу тўғри эмас», – таъкидлайди Нодирбек Хўжабеков.


Yoshlarga kino san'ati asoslarini bepul o'rganishlari uchun imkoniyat\nТашкент, Узбекистан (UzDaily.uz) – Ёш киноижодкорлар кенгаши «ART HOUSE» таълим лойиҳасининг иккинчи мавсумига старт берилгани ҳақида маълум қилди.\nУшбу бепул лойиҳа Ёшлар иттифоқи, “Ўзбеккино” миллий агентлиги, Кинематографияни ривожлантириш маркази кўмаги билан Ёш киноижодкорлар кенгаши томонидан ташкил этилмоқда. Унинг доирасида 30 ёшгача бўлган йигит-қизлар ўз соҳасининг усталари – машҳур режиссёр, сценарист, актёр ва операторлардан кино асосларини ўрганиш имкониятига эга бўлишади.\n«ART HOUSE»нинг 2018 йил давомида ўтган биринчи мавсуми жуда самарали бўлди. Ёлқин Тўйчиев, Жаҳонгир Қосимов, Аюб Шаҳобиддинов ва Рашид Маликов сингари таниқли киноижодкорлар раҳбарлигида ўтказилган тўрт курс давомида ўз ҳаётини санъатнинг ушбу тури билан боғлашга қарор қилган 59 нафар ёшлар таҳсил олишди. Улар режиссура, драматургия, актёрлик маҳорати ва операторлик бўйича керакли билим ва кўникмаларга эга бўлишди. Уларга актёрлар Карим Мирҳодиев ва Дилмурод Масаидов, Ўзбекистон Халқ ёзувчиси, таниқли кинодраматург Эркин Аъзамов, операторлар Жасур Шаметов, Азиз Арзиқулов, Ҳамидулла Ҳасанов сингари ўз касбининг моҳир усталари бўлган инсонлар сабоқ беришди.\nБиринчи мавсумнинг икки нафар битирувчиси 4-Халқаро “PROlogue” кинофестивалида ўз қисқа метражли фильмлари билан асосий конкурсда иштирок этишди. Аюб Шаҳобиддинов курсидан Маҳлиё Асқаралиеванинг “Қуш” номли фильми ва Рашид Маликовнинг шогирди Гулнора Иванованинг “Фонтан” картинаси кинофестивальнинг халқаро ҳайъати томонидан юксак эътирофга сазовор бўлди.\nМБ валюта курслари 09/07/2019